Jehová Diosarojj ¿cheqpach amigomarjamat uñjaskta? | Taman yatjjatañataki\nYatiyañataki (congregacionan yatjjatañataki) | Abril 2015\n¿Kuna arutsa liytʼäta? Acholi Albanés Alemán Amárico Argentina markan amparamp parlirinakataki Armenio Aymara Azerí Azerí (alfabeto cirílico) Batako toba Becol Bengalí Bislama Brasil markan amparamp parlirinakataki Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chokue Chuvash Cibemba Cingalés Citonga Colombia markan amparamp parlirinakataki Congo Coreano Criollo de las Seychelles Criollo haitiano Criollo mauriciano Croata Danés Efik Eslovaco Esloveno Español Estados Unidos markan amparamp parlirinakataki Estonio Finlandés Fiyiano Francés Georgiano Griego Guaraní Gujarati Gun Hausa Hebreo Hiligaynon Hindi Hiri motu Holandés Húngaro Ibo Ilocano Indonesio Inglés Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kannada Kaonde Kayin sgaw Kazajo Kikamba Kikuyu Kiluba Kiniaruanda Kirguís Kiribatiano Kirundi Kisonge Krío Letón Lifu Lituano Luganda Lunda Luo Luvale Macedonio Malayo Malayálam Malgache Mambue-Lungu Maratí Maya Mixe del norte Mizo Mongol Moré México markan amparamp parlirinakataki Ndebele (Zimbabue) Nepalés Noruego Oromo Osético Otetela Pangasinán Panjabí Papiamento (Aruba) Papiamento (Curazao) Persa Polaco Portugués de Brasil Quechua boliviano Quichua de Imbabura Rumano Runyankore Rusia markan amparamp parlirinakataki Ruso Samoano Sango Serbio (Alfabeto cirílico) Serbio (alfabeto latino) Shona Sidama Silozi Sranangtongo Suajili Sueco Swajili (Congo) Tagalo Tai Tamil Tayik Telugu Tigriña Tivo Tok pisin Tshiluba Tsotsil Tumbuka Turco Turcomano Turcomano Tuvaluano Tártaro Ucraniano Urdu Uzbeko Vietnamita Wallisiano Waray-Waray Wayuunaiki Wolaita Yao Yoruba Zandé Zapoteco (Istmo) Árabe Ñanya\nJehová Diosarojj ¿cheqpach amigomarjamat uñjaskta?\n“Diosar jakʼachasipjjam, jupasti jumanakarojj jakʼachasirakiniwa.” (SANT. 4:8)\n¿Kuna amtampis Bibliat yatjjatañasa?\nJehová Diosan taqe kun cheqap luratapatjja, ¿kunatsa jan pächasiñasäki?\n¿Kunatsa Diosarojj qhana arunakampi mayisiñajj wakisi?\n1. ¿Kunatsa Jehová Diosampi sum apasiñatak chʼamachasiñasa?\nJEHOVÁ DIOSAN Qhanañchirinakapajja, Diosampejj sum apastanjja, janipuniw yaqha ukhamajj utjkaspati. Ukampis ukham sum apasiskakiñatakejj chʼamachasiñasawa. ¿Kunatsa? Supayan apnaqat pachapanwa jaktanjja, ukhamarus pantjasiri jaqerakïtanwa ukanakaw Jehová Diosampi sum apasitas aynachtʼayaspa.\n2. 1) Maynimpi sum apasiñajj ¿kunjamasa? (Qhanañchäwi uñjjattʼäta.) 2) ¿Kunjamatsa Jehová Diosampi jukʼamp sum apassna?\n2 Jehová Diosarojj ¿cheqpach amigomarjamat uñjaskta? ¿Jupampi jukʼamp sum apasiñ munasmati? Ukatakejj Santiago 4:8 qellqataw yanaptʼiristam, ukanjja siwa: “Diosar jakʼachasipjjam, jupasti jumanakarojj jakʼachasirakiniwa” sasa. Kunjamtï uka qellqatan siskejja, Jehová Diosampi sum apasiñatakejj Diosar jakʼachasiñamawa, Jupasti jakʼachasirakïtamwa. * Jehová Diosar jukʼamp jakʼachasïta ukhajja, Jupampejj jukʼamp sumwa apasïta. Ukatjja, Jesusjamaw jikjjatasirakïta, jupajj akham sänwa: “Khititï khitankitu ukajja cheqpachapiniwa [...]. Nayajj juparojj uñtʼtwa” sasa (Juan 7:28, 29, MT). Jehová Diosar jakʼachasiñatakejj kuns lursna uk uñjañäni.\n¿Kunjamsa Jehová Diosampejj parltʼastanjja? (3 tʼaqa uñjjattʼäta)\n3. ¿Kunjamsa Jehová Diosampejj parltʼassna?\n3 Jiwasatï Jehová Diosar jakʼachasiñ munstan ukhajja, Jupampejj parltʼasiñasapuniwa. ¿Kunjamsa uk lursna? Uk amuytʼañatakejj pä amigot parltʼañäni. Jupanakatï jan mä cheqanak jakapkchi ukhajja, ¿kunsa lurapjjaspa? Celular toqew qellqasipjjaspa, parltʼasipjjarakispa. Jehová Diosampi sum apasiñajj niya ukhamarakiwa. ¿Kunjamsa Jupampejj parltʼastanjja? Oración sapakuti lurasa (Salmo 142:2 liytʼañataki). ¿Kunjamsa Jehová Diosajj jiwasar parlistu? Biblia toqew parlistu. Ukhamasti Jupar istʼañatakejj sapakutiw Biblia liyiñasa, kuntï liytʼktan uksa lupʼiñasarakiwa (Isaías 30:20, 21 liytʼañataki). Jiwasatï Jehová Diosampi parltʼasiñäni ukhajja, Jupampejj wali sumwa apasiñäni, ukwa jichhajj yatjjataskañäni.\nJEHOVÁ DIOSAJJ BIBLIA TOQEW PARLISTU\n4, 5. ¿Kunjamsa Jehová Diosajj Biblia toqe parlistu? Uk mä uñachtʼäwimpi qhanañchtʼam.\n4 Taqe aka oraqpachankir jaqenakaruw Biblian yatichäwinakapajj yanaptʼaspa, uk sumwa yattanjja. Ukampis Bibliajj sapa mayniruw Jehová Diosaru jakʼachasiñatak yanaptʼistaspa. Ukatakejja, Biblia liyisasa, yatjjatasasa, kunjamsa jikjjatastan uk sumwa amuyañasa. Kunjamsa ukarjam sarnaqsna uksa lupʼiñasarakiwa. Taqe ukanaktï lurañänejja, Jehová Diosas jiwasamp parlkaspa ukhamäniwa. Ukatjja kunjamsa Jehová Diosajj yanaptʼistu uk amuyasajja, jukʼamp sumwa Jupampejj apasiñäni (Heb. 4:12; Sant. 1:23-25).\n5 Amuytʼañataki, Mateo 6:19, 20 qellqatanjja Jesusajj akham sänwa: “Akapachanjja jan imapjjamti walja yänakjja” sasa. Uka arunak liytʼasajj ¿kunjamas jikjjatastanjja? Jehová Diosaru jakäwisan nayraru uskuskstan ukhajja, Jupajj ukham luratas uñjasajj sumaw jikjjatasini. Ukampis Jesusan arunakap liytʼasatï Jehová Diosaru jakäwisan jan nayraru uskuskatasa ukhamarak kunatï munaski ukampik jan jakaskatas amuyasstan ukhajja, Jehová Diosajj jupar jakʼachasiñasataki yanaptʼaskatapwa amuyañäni.\n6, 7. 1) Bibliat yatjjatasajja, ¿kunjamsa Jehová Diosamp apastanjja? 2) ¿Kuna amtampis Bibliat yatjjatañasa?\n6 Kunapachatï Biblia liytʼktan ukhajja, Jehová Diosar jukʼamp serviñataki jakäwis mayjtʼayañ wakisitapwa amuytanjja. Ukatsti Jehová Diosajj kunjam chuymanisa, kunanaksa munasiñat luri ukanaksa Biblia liytʼasajj amuyaraktanwa. Taqe ukanak yatjjatasajja, Diosarojj jukʼampiw munastanjja. Jupas ukhamarakiw jukʼamp munasistu. Ukhamatwa Jehová Diosampi sum apasitasajj jukʼamp jiltaraki (1 Corintios 8:3 liytʼañataki).\n7 Jehová Diosaru jakʼachasiñ munstan ukhajja, mä amtampiw Bibliat yatjjatañasa. Juan 17:3 qellqatajj akham siwa: “Aka wiñay jakañajj juma sapa cheqpach Diosar uñtʼañanwa utji, ukhamarak Jesucristoru kawkïrirutejj jumajj khitankta ukaru” sasa. Cheqas Biblia liytʼasajja, walja suma yatichäwinakwa yatjjattanjja. Ukampis janiw uka amtampik Bibliat yatjjatañasäkiti, jan ukasti Jehová Diosar jukʼamp sum uñtʼañatakiw yatjjatañasa (Éxodo 33:13 liytʼañataki; Sal. 25:4).\n8. 1) Azarías reyir Jehová Diosan castigatap Biblian liytʼasajja, ¿kunsa yaqhep jaqenakajj amuyapjjaspa? 2) ¿Jehová Diosan kun luratapatsa jan pächasktanjja?\n8 Jehová Diosarutï cheqpach amigosarjam uñjañäni ukhajja, Jupan luratanakapat Biblian yaqhep cheqanakan jan sum qhanañchaski ukhajj janiw pächaskañäniti. Uk sum amuytʼañatakejj Judá marka apnaqeri Azarías reyit parltʼañäni. Kunapachatï jupajj reyjam apnaqkäna ukhajja, markpachaw kʼari diosanakar yupaychapjjäna. Ukampis jupajj janiw ukham lurkänti, jan ukasti luratanakapajj “cheqapänwa Tatitun nayraqatapanjja” sasaw Bibliajj qhanañchi (2 Rey. 15:1-5). Ukampis Jehová Diosajj lepra usumpiw castigäna. ¿Kunatsa? 2 Reyes 15:1-5 qellqatajj janiw uka toqet kamskisa. Ukatwa yaqhepanakajj akham amuyapjjaspa: “Diosajj janiw cheqapäkiti, ina chʼusatakwa Azarías reyir castigäna” sasa. Ukampis jiwasajj Jehová Diosarojj sumwa uñtʼtanjja, Jupajj taqe kunsa cheqaparupuniw luri (Jer. 30:11). Jehová Diosajj kunatsa Azarías reyiru castigäna uk janisay yatkstanjja, cheqaparjam luratapat janiw pächasktanti.\n9. ¿Kunatsa Jehová Diosajj Azarías reyir castigäna?\n9 Azarías reyin sarnaqäwipatjja, Biblian yaqhep cheqanakanwa jukʼampi qhanañchasi, juparojj Uzías sutimpiw uñtʼasiraki (2 Rey. 15:7, 32). 2 Crónicas 26:3-5, 16-21 qellqatanakanjja, “Uziasan luratanakapasti Tatitun nayraqatapanjja cheqapänwa” sasaw qhanañchi. Ukampis qhepat jachʼa jachʼaw tukjjäna sasaw qhanañcharaki. Mä kutejja, kuntï sacerdotenakaki lurapjjañapäkäna ukwa lurañ munäna. Jan lurañapatakisti 81 sacerdotenakajj ‘janiw uk lurañamajj walïkiti’ sasaw jarktʼañ munapjjäna. Uzías reyejj jachʼa jachʼa tukjjatap laykusti, jupanakatak colerasïnwa, janirakiw istʼkänti. Ukanak yatisaw kunatsa Jehová Diosajj Uzías reyir castigäna uk sum amuytanjja.\n10. 1) Jehová Diosajj taqe luratanakapat qhanañchañapjja, ¿kunatsa jan suyktanjja? 2) Jehová Diosan taqe kun cheqapar luratapatjja, ¿kunjamatsa jan pächasksna?\n10 ¿Kunsa yateqsna? Azarías reyin sarnaqäwipat Biblian qellqatäki ukajja, kunatsa Jehová Diosajj jupar castigäna uk amuytʼañatakiw yanaptʼistu. Ukampis Bibliankir yaqhep sarnaqäwinakajj janiw ukham qhanañchaskiti. Ukhamätap laykojj ¿Jehová Diosan luratanakapat pächasiñäniti? Jan ukajj ¿taqe kunsa cheqaparuw luri sasiñcha Jupar confiyañäni? (Deu. 32:4.) Biblianjja, Jehová Diosar sum uñtʼañasatakisa confiyañasatakisa sumaw qhanañchasi. Jiwasatï Jupar sum uñtʼañäni, munasirakiñäni ukhajja, luratanakapata janiw taqpachpun qhanañchañap suykañäniti. Ukampis ¿kunjamatsa Jehová Diosan taqe kun cheqapar luratapat jan pächasksna? Bibliat yatjjatasa. Ukhamatwa Jehová Diosan cheqpacha amigopäñäni (Sal. 77:12, 13).\nJEHOVÁ DIOSAMPEJJ ORACIÓN TOQEW PARLASTANJJA\n11-13. Jehová Diosajj oracionanakas istʼapuniwa sasajja, ¿kunatsa jan pächasktanjja? (19 janankir dibujo uñjjattʼäta.)\n11 Jehová Diosarojj oración lurasaw jachʼañchtansa, yuspärtansa yanaptʼsa mayiraktanjja. Ukanakaw Diosar jukʼampi jakʼachasiyistu (Sal. 32:8). Ukampis jiwasatï Jehová Diosan cheqpach amigopäñ munstan ukhajja, mayisitanakas istʼatapat janiw pächasiñasäkiti.\n12 Yaqhep jaqenakajja, janis Diosajj mayisitanakas istʼkaspa, Diosar mayisiñajj sum jikjjatasiñatakïkaspas ukhamwa amuyapjje. Jupanakajj akham sapjjewa: “Oracionajj jan waltʼäwinakasat amuytʼasin askichañatakiw yanaptʼistu” sasa. Cheqas Diosar mayisiñajj ukatakiw yanaptʼistaspa, ukampis Jehová Diosajj cheqpachapuniw mayisitanakas istʼistu. ¿Kunatsa ukham sistanjja?\n13 Jesusat parltʼañäni. Janïr aka Oraqer jutkasajja, Jehová Diosajj kunjamsa servirinakapan mayisitanakap istʼäna uk sumwa uñjäna. Kunapachatï Oraqeru jutkän ukhajja, Jesusajj Diosaruw kunjamsa jikjjatasïna, kunsa amuyäna ukanak yatiyirïna. Mä kutejja, arum paqaraw Awkipampi parlasïna (Luc. 6:12; 22:40-46). Ukhamarusa, discipulonakaparuw Diosar mayisipjjañapatak yaticharakïna. Jesusatï oracionanak Diosan jan istʼatap yatisapäna ukhajja, ¿ukanak lurasapänti? Janiwa. Jehová Diosajj oracionanak istʼirïtap Jesusajj yatïnwa, ukatwa mä kutejj akham säna: “Awkiy, yuspagarsmawa nayar istʼatamata. Yattwa jumajj nayarojj istʼapunistawa” sasa. Jiwasajj ukhamarakiw Jehová Diosan oracionanak ‘istʼirïtapat’ confiytanjja (Juan 11:41, 42; Sal. 65:2).\n14, 15. 1) ¿Kunatsa Jehová Diosarojj qhana arunakampi mayisiñasa? 2) ¿Kunjamsa mä kullakarojj Diosar mayisiñajj yanaptʼawayi?\n14 Jehová Diosajj kunjamsa mayitanakas istʼi uk awisajj janiw amuyksnati. Ukampis kunsa Diosar mayisiñ muntan uk qhana arunakampi sañäni ukhajja, mayitanakasar Jehová Diosan istʼatap sum amuyañäni. Ukhamatwa Jehová Diosajj wali suma amigosäni. Jiwasatï llakinakas taqe chuyma Jupar yatiyañäni ukhajja, jakʼachasistaniwa.\n15 Kathy kullakat parltʼañäni. * Janïr jubilaskasajja, Kathy kullakajj yatiyirejj sarirïnwa, ukampis yatiyañajj janiw gustkänti. Kunapachatï jubilasjjäna ukhajja, mä irpir chuymaniw precursor regularjam irnaqtʼañapatak chʼamañchtʼäna. Ukatwa kullakajj precursorjam serviñ amtäna. Niyakejjay yatiyañajj jan gustkchïnjja, kullakajj Jehová Diosaruw uka toqet yanaptʼatäñatak sapüru mayisïna. ¿Jehová Diosajj mayisitapar istʼpachänti? Jïsa. Jichhajj uka kullakajj kimsa maraw precursorjam serviski. Kathy kullakasti akham siwa: “Walja horanak Diosan arunakap yatiyasasa, kullakanakan yanaptʼatasa, jukʼamp sumwa yatiyjjta, jichhajj yatiyañajj wal gustjjetu. Janiw ukakïkiti, Jehová Diosampis jukʼamp sumwa apasta” sasa. Kunjamtï uñjktanjja, Diosar mayisiñaw Kathy kullakarojj Jehová Diosampi sum apasiñataki yanaptʼawayi.\n16, 17. 1) Jehová Diosampi sapürutjam sum apasiñatakejja, ¿kun lurañasasa? 2) ¿Kuna toqetsa jutïr yatichäwin yatjjataskañäni?\n16 Jehová Diosarojj sapürunjamaw jakʼachasiskaksna. Ukhamasti, Bibliat yatjjatasina Jehová Diosaru istʼasipkakiñäni. Oración toqes Diosamp parlasiskakiñäni. Ukhamtï lurañäni ukhajja, Jehová Diosampejj jukʼamp sumaw apasiñäni. Yanaptʼapampejja jan walinakan uñjasisas aguantaskakiñäniwa.\nJehová Diosar jakʼachasipuniñäni (16, 17 tʼaqanak uñjjattʼäta)\n17 Sapürus Diosar mayiskchiñänejja, jan walinakan uñjasiskaksnawa. Ukhamätap laykuw Jehová Diosar jan confiyjjsnati. Inas akham amuyjjsna: “Diosajj janiw mayisitanakaj istʼjjetuti, ¿janit amigopäjjpachätjja?” sasa. Ukhamtï chuymasan amuyañäni ukhajja, ¿kunsa lursna? Ukwa jutïr yatichäwin yatjjataskañäni.\n^ tʼaqa 2 Pä jaqejj munasipki confiyasipki ukhaw purapat sum apasipjje. Ukham sum apasiskakiñatakejj chʼamachasipjjañapawa.\n^ tʼaqa 15 Yaqha sutimpi uchatawa.\nIrpir chuymaninaka, ¿jilatanakar wakichtʼasipktati?\n¿Kunjamsa irpir chuymaninakajj jilatanakar wakichtʼapjjaspa?\nSARNAQÄWI Walinsa jan walinsa Jehová Diosaw yanaptʼawayitu\nJehová Diosar confiyapunim\n¿Maynirojj munasiñatti tamat jaqsuspacha?\nKhuchhoqat mä qoqajja ¿wasitat jiltaspati?\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Abril 2015\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Abril 2015\nYATIYAÑATAKI (CONGREGACIONAN YATJJATAÑATAKI) Abril 2015\n¿Kunjamsa Diosar jak’achassna?


Bible in one year - Aymara Bible 1997 - January 1\n1. Take cunan kalltäwipanjja Diosajj alajjpacha, uqhamarac acapacha luräna.\n2. Aca orakesti jan cunani ch'usaquïnwa, take cunas mä ch'amacan phokhantata umacamaquiraquïnwa, Diosan ajayupasti uma patjjanwa onjjtäna.\n3. Diosasti sänwa: “Khanajj utjpan” sasa. Ucatsti khanajj ucspachaw utj-jjaraquïna.\n4. Diosasti khanan sumätap uñjasinjja, khanjja ch'amacat jaljtayänwa.\n5. Diosasti khanarojj sutichänwa uru sasa, ch'amacarusti aruma sasaraqui. Uqhamaw kallta urojj phokhasïna.\n6. Ucjjarojj Diosajj saraquïnwa: “Utjpan umar jaljtayirejja, uqhamat umajj payar jaljtañapataqui” sasa.\n7. Ucatsti uqhampunïnwa. Diosasti mä uma jaljtayirwa luräna, mä chicat umasti aynacharu uchatänwa, mä chicat umasti jaljtayatata alayaru uchataraquïnwa.\n8. Diosasti uca jaljtayatarojj alajjpacha sasaw sutichäna. Uqhamaw payïri urojj phokhasïna.\n9. Ucatsti Diosajj sänwa: “Alajjpachat aynachancqui uca umanacajj, mayawjar tantacht'aspan, uqhamat wañajj uñstañapataqui” sasa. Ucatsti uqhampuniw lurasïna.\n10. Diosasti wañarojj orake sasaw sutichäna, tantachat umanacarusti kota sasaraquiw sutichäna. Diosasti take cunan sumätap uñjasinjja,\n11. sänwa: “Orakejj take casta achunac achpan, jathanac churir koranacasa, uqhamarac achu churiri kokanacasa; jathanacapasti uca pachpancaracpan” sasa. Ucatsti uqhampuniw lurasïna.\n12. Orakenjja cunayman casta alinacaw achüna. Jathanac churir ch'ojjñanaca, uqhamarac frutanac achuri kokanaca. Diosasti ucjja wali sumätapwa uñjäna.\n13. Uqhamaw quimsïri urojj phokhasïna.\n14. [14-15] Diosasti saraquïnwa: “Alajjpachanjja khananacajj utjpan, urumpi arumampi yakhachañataqui, uca khanasti tiemponaca, urunaca, maranaca señälañataquiraquïpan. Uqhamaraqui alajjpachat aca oraker khananiñapataquiraqui” sasa. Ucatsti uqhampuniw lurasïna.\n16. Diosasti paya khanirinacwa luräna, maya jach'äqui ucasti uru khanañapataqui; jisc'äqui ucasti aruma khanañapataquiraqui. Uqhamaraquiw warawaranacsa luräna.\n17. Diosasti uca khananacjja alajjpacharuw uscüna, oraker khant'aniñapataqui,\n18. urusa, arumasa, uqhamaraqui khanaru ch'amacat yakhachañapataqui. Uqham lurasinsti Diosajj sumätapwa uñjäna.\n19. Uqhamaw pusïri urojj phokhasïna.\n20. Ucjjarojj Diosajj saraquïnwa: “Umanjja take casta animalanac utjpan, uqhamarac orakenjja altokata thoknakeri jamach'inacas utjaracpan” sasa.\n21. Ucatsti uqhampunïnwa. Diosasti kotan jaquir jach'a animalanacwa uscuraquïna, take casta kotan utjir animalanaca, uqhamaraqui take casta jamach'inaca. Diosasti ucjja wali sumätapwa uñjäna.\n22. Take uca animalanac usccatayna ucanacarusti aca arunacampiw bendiciraquïna: “Mirantapjjam kotanacar phokhantañcama, uqhamarac jamach'inacas mirantapjjpan take acapachar phokhantañcama” sasa.\n23. Uqhamaw pheskëri urojj phokhasïna.\n24. Diosasti saraquïnwa: “Aca orakenjja take casta animalanac utjpan: uywañ animalanaca, uqhamaraqui pampanquir animalanacasa, uqhamaraqui orakenjam katatnaktir animalanacasa.” Ucatsti uqhampuniw lurasïna.\n25. Diosasti take aca animalanacwa uscüna, ucatsti take cunansa sumätapwa uñjäna.\n26. Ucatsti saraquïnwa: “Jichhajj jake luraraquiñäni. Uca jakesti jiwäsar uñtasitäniwa, ucatsti kotan utjir chawllanacarusa, jamach'inacarusa, uywañ animalanacarusa, pampanquir animalanacarusa, orakenjam katatnaktir animalanacarusa apnakaraquiniwa” sasa.\n27. Cunapachatejj Diosajj jake usccäna ucapachajj jupar uñtasitwa uscüna; chacha, warmi,\n28. ucjjarusti bendiciraquïnwa: “Jichhajj wali mirantapjjam, aca orakerusti phokhantapjjaraquim, apnakapjjaraquim; take chawllanacarusa, jamach'inacarusa apnakapjjam, uqhamaraqui orakenjam katatnaktir animalanacarusa” sasa.\n29. Ucjjarusti saraquïnwa: “Jichhajj jumanacaruw churapjjsma take casta jathachiri alinaca, uqhamaraqui take casta frutanac achuri kokanaca. Take ucanacasti mank'añataquïniwa.\n30. Ucampisa pampanquir animalanacaru, orakenjam katatnaktir animalanacaru, jamach'inacarusa koranacwa churaracta mank'apjjañapataquejja” sasa. Ucatsti uqhampunïnwa.\n31. Diosasti take cuntejj lurcän ucanacan sumätapwa uñjäna. Uqhamatwa sojjtïri urojj phokhasïna.\n1. Uqhamaw alajjpachasa, acapachasa uqhamaraqui ucanacan take cunanacatejj utjqui ucanacasa tucuyatäjjäna.\n2. Pakallkör urusti Diosajj take luräwinacapwa tucuyäna, ucatsti samaränwa.\n3. Uca pakallköri urjja bendicïnwa, kollana uru sasaw saraquïna, uca urun take luräwinacapat samaratap laycu.\n4. Uqhamawa alajjpachana, acapachana lurasïwipajja. Cunapachatejj Diosajj alajjpacha, acapacha lurcatayna ucapachajj,\n5. janïraw alinacajj utjcänti, koranacasa janiraquiw oraketjja alircataynati. Dios Tatitusti janïraraquiwa jalljja orakeru puriycataynati, uqhamarus janiraquiw qhiti irnakerisa utjcänti.\n6. Ucampisa, oraketjja umaw mistüna, ucatsti orakerojj karpantaraquïnwa.\n7. Ucjjarusti Diosajj jakerojj lak'atwa luräna, nasapat phost'asinwa jacaña churaraquïna. Uqhamatwa jakejj jacjjäna.\n8. Ucjjarusti Tatitu Diosajj Edenat inti jalsu tokerojj mä huerto waquichäna. Ucaruraquiw uchäna cawquïri jaktejj jupajj lurcatayna ucjja.\n9. Uqhamaraqui Diosajj take casta suma frutanac achuri kokanac jilayaraquïna, ucanacasti mank'añataquïnwa. Uca huerto taypirusti jacañ koka uscuraquïna, uqhamaraqui asquimpi ñankhampi yatiñ churir koka uscuraquïna.\n10. Edenatsti mä jawiraw mistüna, ucasti huerto karparaquïna, uca chekatsti pusiruw jaljtaraquïna.\n11. Nayrïri jawirajj Pisón satänwa, uca jawirasti Havila sat tokwa muytaraqui cawqhantejj korejj utjqui uca cheka.\n12. Uca chekan utjir korejj sinti sumawa, uqhamaraquiw suma resinas utjaraqui, uqhamaraqui ónice sat kalasa.\n13. Payïri jawirasti Gihón satänwa, uca jawirasti Cus sat tokwa muytaraquïna.\n14. Quimsïri jawirasti Tigris sataraquïnwa, uca jawirasti Asiria toket inti jalsu tokeruw muytaraquïna, pusïri jawirasti Eufrates sataraquïnwa.\n15. Cunapachatejj Tatitu Diosajj jakerojj Edén huertoru usccatayna yapuchañapataqui, uqhamaraqui uñjañapataqui,\n16. ucapachasti aqham sänwa: “Aca huerton take kokanacat mank'asïta,\n17. ucampisa asqui uqhamarac ñankha yatiñ churir kokatjja janiw mank'ätati. Uca kokan achunacapjja jan mank'amti, mank'äta ucapachasti chekpachan jiwäta” sasa.\n18. Ucjjarusti Tatitu Diosajj saraquïnwa: “Janiw walïquiti jaken sapaquïñapajja. Nayajj jupataquejj mayni jupampi chica jaquiri, uqhamaraqui yanapt'iri lurarapï” sasa.\n19. [19-20] Tatitu Diosasti lak'atwa take pampanquir animalanac luräna, uqhamarac jamach'inacsa; ucatsti jaken ucaruw apäna sutichañapataqui. Jakesti sutinac uscüna take uywañ animalanacarojja, take jamach'inacaru, uqhamaraqui pampan utjir animalanacarusa, ucatsti uca sutimpipuniw kheparjjapjjäna. Ucampisa uca animalanacatjja janiraquiw cawquïrisa jakeru yanapt'irjamajj utjcänti.\n21. Ucatsti Tatitu Diosajj jakerojj mä jach'a iqui puriyäna, iquiñcamasti mä jaraphi apsüna ucatsti wasitatwa janchipjja jist'thapjjaraquïna.\n22. Uca jaraphitwa Tatitu Diosajj mä warmi luräna, ucatsti chacharuw uñstayaraquïna,\n23. chachasti uñjasinjja saraquïnwa: “¡Acapï chekpachansa janchejjat janchinejja, uqhamarac ch'aqhajjat ch'aqhanejja! Jupasti Warmi satäniwa, Diosajj chachat apsutap laycu” sasa.\n24. Ucatpï chachajj awquipsa, taycapsa jaytjjanejja, warmipampi mayachasjjañataqui, panpachanisti mä sapa jakequïpcaspasa uqhamäpjjaniwa.\n25. Chachasa, warmisa k'alalaquïsipcänwa, ucampisa janiraquiw cawquïrisa jupanacatjja uqhamätapatjja p'enkasipcänti.\n1. Qhititejj ñankha lurir jakenacan amtayataparjam jan sarnakqui ucajj cusisiñan jakewa. Jupajj janiw jucharar jakenacan thaquipan sarnakquiti, janiraquiw Diosamp sawcasirinacampis chicachasquiti,\n2. jan ucasti, jupan cusisiñapajj Tatitun arupawa, uca arupatsti arumay uruw lup'i.\n3. Jupajj, jawir thiyan ayruntat kokar uñtatawa: waquisitarjamaw achunac churi, laphinacapajj janiw wañsquiti; ¡take luräwinacapasti walt'ascaquipuniwa!\n4. Jan wali jakenacampisti janiw uqhamäquiti: jupanacajj thayan apat jipir uñtatäpjjewa.\n5. Ñankha lurir jakenacajj janiw taripäwit jaltapcaniti; janiraquiw jucharar jakenacas asqui jakenac taypincapcaniti;\n6. Tatituw asqui jakenacan sarnakäwip yati, ñankha lurir jakenacan thaquipasti aynacht'añaruw puriyi.\n1. Aca säwi arunacajj Salomonan arsüwinacapawa. Jupasti Davidan yokapänwa, Israelan reyiparaqui.\n2. Aca säwi arunacasti: Yatiñ cancañampi, yatichäwinacampi yatiyañataquiwa, yatiñan phokt'at arunaca amuyt'añana yanapt'añataqui,\n3. yatichäwinaca, ch'iqhi cancaña jicjjatañataqui, uqhamarac jakerojj asqui cheka cancañana sarnakaña yatichañataqui;\n4. jan yatiñan jakenacarusti ch'iqhi cancaña yatichañataqui, uqhamarac waynanacarus yatiña, amuyt'asiña churañataqui.\n5. Qhititejj yatiñani, ch'iqhïqui ucawa aca arunacjja ist'ejja, ucatsti jicjjatiwa juc'amp yatiñ cancaña, uqhamarac juc'amp suma ewjja arunaca,\n6. uqhamata jupajj yatiñan jakenacan säwi arunacapa amuyt'añapataqui, uqhamarac parlatanacapa, uñtasïwi arunacapa, jan amuyt'caya arunacapa amuyt'añapataqui.\n7. Yatiñ cancaña jicjjatañataquisti nayrakatajj waquisiwa Tatitur ajjsaraña; pisi amuyt'an jakenacasti jisc'achapjjewa yatiñarusa, yatichäwirusa.\n1. Acajj Jesusan nayra awquinacapan listapawa. Jupasti Davidanpin Abrahamanpin familiapataraquïnwa.\n2. Abrahamasti Isaacan awquipänwa. Isaacasti Jacobon awquiparaqui, Jacobosti Judän uqhamaraqui jilanacapan awquiparaquïnwa.\n3. Judästi Faresana, Zarampina awquipänwa, taycapasti Tamar satänwa. Faresasti Esroman awquiparaqui, Esromasti Araman awquiparaquïnwa.\n4. Aramasti Aminadaban awquipänwa, Aminadabasti Naasonan awquiparaqui, Naasonasti Salmonan awquiparaquïnwa.\n5. Salmonasti Boozan awquipänwa, taycapasti Rahab satänwa. Boozasti Obedan awquipänwa, taycapasti Rut satänwa; Obedasti Isaian awquiparaquïnwa.\n6. Isaí satäquis ucajja rey Davidan awquipänwa, rey Davidasti Salomonan awquiparaqui, Salomonan taycapasti Urías chachan warmipänwa.\n7. Salomonasti Roboaman awquipänwa, Roboamasti Abiasan awquiparaqui, Abiasasti Asan awquiparaqui.\n8. Asasti Josafatan awquipänwa, Josafatasti Joraman awquiparaqui, Joramasti Uziasan awquiparaqui.\n9. Uziasasti Jotaman awquipänwa, Jotamasti Acazan awquiparaqui, Acazasti Ezequiasan awquiparaqui.\n10. Ezequiasasti Manasesan awquipänwa, Manasesasti Amonan awquiparaqui, Amonasti Josiasan awquiparaqui.\n11. Josiasasti Jeconiasan awquipänwa uqhamarac jilanacapampina. Uca urunacanaracwa israelitanacajj Babiloniaru preso apatäpjjäna.\n12. Uca khepatsti, Jeconiasajj Salatielan awquipänwa, Salatielasti Zorobabelan awquiparaqui.\n13. Zorobabelasti Abiudan awquipänwa, Abiudasti Eliaquiman awquiparaqui, yokapasti Azor satänwa.\n14. Azorasti Sadocon awquipänwa, Sadocosti Aquiman awquiparaqui, Aquimasti Eliudun awquiparaqui.\n15. Eliudusti Eleazaran awquipänwa, Eleazarasti Matanan awquiparaqui, Matanasti Jacobon awquiparaqui.\n16. Jacobosti Josean awquipänwa, Joseasti Marian chachapa, uca Mariaw Jesusan taycapajja, qhititejj Cristo satäquis ucana.\n17. Uqhamasti tunca pusini awquinacawa pasawayäna Abrahamat Davidcamajja. Uqhamaraqui tunca pusini awquinacaraquiwa pasawayäna Davidan urunacapat Babiloniaru preso apatäpcän ucürcamajja. Preso apatäpcän ucüruta Jesucriston nacïwipcamajja tunca pusini awquinacaraquiwa pasawayjjäna.\n18. Jesusan nacïwipajja aqhamänwa: María taycapajj Joseampi casarasiñataqui parlatäpjjänwa, ucampis janïra chicthapcasin usur jakew uñjasïna Kollan Ajayu toke.\n19. José chachapajj asqui jakënwa, janiraquiw jupajj Mariarojj p'enkachayañ muncänti, ucatsti jamasat jaytanucjjañwa munäna.\n20. Uqham lup'isquipansti Tatitun mä angelapaw samcan uñstäna, ucatsti saraquïnwa: “José, Davidan wawapa, jan ajjsaramti Mariaru warmimat catokañjja, nascani uca wawasti Kollan Ajayutwa juti.\n21. Mariajj mä yokall wawa wawachasini, JESÚS sasaw suticharaquïta, juparaquiw marcaparojj juchapat khespiyani” sasa.\n22. Take acanacasti phokhasiscänwa cuntejj Diosajj profetap toke arscäna ucarjama.\n23. “Mä virgen warmiw usur jakeptani. Mä yokall wawa wawachasiraquini, sutipasti Emanuel sataraquïniwa” (ucasti sañ muni: “Diosajj jiwasampiwa”).\n24. Joseasti iquit sartasinjja, cunjämtï Tatitun angelapajj juparu sawaycatayna uqhamwa luräna. Mariarusti warmipatwa catokaraquïna.\n25. Ucampis janiw wawanïñapcamajj chacha warmjam jacapcänti. Wawarusti JESÚS sasaw suticharaquïna.


Mesarux jaqüwinak uñakipañ ch'amachañap mayipxtha sasaw marka irpirinakax sawiyapxi\nÁlvaro García Linera Sullka Irpirix Marka Jach'a Utanw yatiyirinakamp aruskipt'aski (Jamuqa: BTV)\nÁlvaro García Linera Sullka Irpirix, Carlos Mesa, Comunidad Ciudadana (CC) chhijllayasiriruw jaqüwinak uñakipañ ch’amachañap mayiwiyi.\n“Tata Carlos Mesaruw mayiñ munapxtha, Awiya Yala Markanakan Tamapankirinakax jaqüwinak uñakipapkan uk ch’amachpan, ukx Méxicomp Paraguayamp Perúmp yaqha markanakamp kunaw ch’amachapxani. Jank’ak iyawsas jaysanipxaspa ukw suyasipktha” sawiyiwa.\nTata Mesax jan walinak lurañatakiw ch’amachawiyi, markachirinakan jaqüwip jan yäqañ munkiti, janiw Bolivia markachirinakan amtap yäqañ munkiti, ukatw ukham Sullka Irpirix mayiwiyaraki.\nAka phaxsix 20 uru saraqkipanx, Bolivia markax Evo Morales Jilïr Irpiriruw 2020 marat 2025 marakam apnaqañapatak chhijllañ amtawiyi sasaw tata García Linerax arsuwiyi. Ukhamarus Mesax janiw uka chhijlläwin amtatx iyawsañ munkiti.\n“Jaqüwiw mayjt’ayata, jan wali luratanakaw utji sasaw sawiyi. Ukatw nänakax qhana, jan payachasisa, markasar jan yaqha markanakamp apnaqayas sawiyapxtha, anqa markanakamp jaqüwinakax uñakipaspan. OEAmpir yaqha markanakampiruw atipjat chhijllayasirix jan wali amuyump jan walinak sawayki ukxat qhanancht’apxañapatak jawillt’apxtha” sasaw sawiyi./RAR


Evo Morales Jilïr Irpirimp, Rodrigo Paz, Tarija alcaldempi (Jamuqa: BTV)\nEvo Morales Jilïr Irpirix, Rodrigo Paz, Tarija alcaldempiw jichhürux tantachasiwiyi. Jilïr Irpirix sapa municipioruw jan walt’äwinak askichañatak purt’aski, ukatw ukham jichhürux purt’awiyaraki.\nJilïr Irpirimp Tarija irpirimpix servicio básiconakampit q’añu uma q’umachañampit qhilla patampit thakhinakampit jaqi q’ipir k’añaskunakampit markachirinakar arxatañampit juk’amp qullirinak utjañapampit aruskipawiyapxi.\n“Jach’a markanat jiltayañatakix suma wakt’ayat amtaw utjañapa, alcaldex turkask ukjax phisqha maratakikiw amtax utji. Ukhamax janiw jach’a markanak jiltayañatakix suma wakt’ayat amtax utjkiti” sasaw tata Moralesax arskasax sawiyi.\nMarka irpirinakaw jank’ak jan ukax akat qhipar irnaqañatakix yanapt’apxañapa sawiyiwa.\nT’unanak sum apnaqañatakix 30 waranq waranq dólaraw munasi sasaw tata Moralesax arsuwiyi.\nThakhinak lurkasax aljañ utanakaw utachaña ukhamarakiw chakanakas luraña sasaw arsuwiyi. Markachirinakar jan wali jaqinakat arxatañxatx arsuwiyarakikiwa; 70 camaraw munasi, Marka Apnaqañ Kamanaw sata qallta phaxsikam puriyani sawiyiwa.\nInak Qullañ Wakichäwinw (SUS) juk’amp qulirinakamp irnaqañax amtatawa, k’achhat k’achhat ukham luratäni sasaw qullañxat arskasax sawiyaraki.\n“Tantachäwinak tukuyatatx, qullqiw churatäni. Yaqhipx marka irpirinakaw irnaqayapxäxa, yaqhanakx alcaldíaraki, panituquts irnaqayapxarakïwa” sasaw Jilïr Irpirix qhanancht’awiyi./RAR


Global Voices Aymarata » Áfricataki paqallqu maravillas naturales ukatak chhijllasa · Global Voices Aymarata » Print\nJaqukipäw uñt'ayata/apkatata 20 Jallu qallta phaxsi 2012 15:09 GMT 1\t · Qillqiri Lova Rakotomalala (es) ukan jaqukipiri\tLaura Rebollo, Esteban Mamani\nCategoria-naka: África Subsahariana, Botsuana, Kenia, Madagascar, Nigeria, Seychelles, Somalia, Sudáfrica, Tanzania, Zambia, Zimbabue, Citizen Media, Digital Activism, Fotografía, Medio Ambiente, Viajes\nÁfrica markan jaqinakax chhijllapxaspaw paqallqu kust’at maravillas naturales utjki jallukanakataki, ukatw mä atipasïw maran mäkut mistsu. Ukat jichhakamax  [en] nayraqataruw chhijlläwinx jiltataski. Aka atipt’äwix global Seven Natural Wonders  [en] (Siete Maravillas Naturales) ukan yanapt’apamp wakicht’atawa, jichhatpachax tunka payan chaqanakaw taqpach suyu africanonakatak mayacht’ata.\nUñstayam ajllt’atanaka, ukat jichhamaran yaqha saririnakax jan yatiyat uñstapxkiti.\nHipopótamonakax Delta del Okavango ukan tuyusipki, Botsuana, delta manqhax uraqpachat juk’amp jach’awa, John ukan Wikipediana, CC. Mayita.\nDelta del Okavango  ukax delta manqhajax uraqpachats juk’amp jach’awa, jallu umampiw Okavango jawirar phuqhantata. Namibia markan irpiripax mä taypi hidroeléctrica uk lurañ amti, Okavango jawiran uma sarir askikipt’ayañataki, ukat ecologistanakax delta ukana fauna ukat flora jallukaruw amta wakichäwix jan walt’ayasp sapxiwa.\nArrecifes Wila Lamarqutata (Mar Rojo), Egipto, Sudán, Eritrea uksanakana\nWila Lamarqutax Océano Índico lamarqutan maysa amparapawa, akasti Áfricamp Asiampita jä ukjan uñjasi. Arrecifepaxa, waranqa päpatak pusitunka millas ukjats jilt’atawa (2000 km ukha), Egipto, Sudán ukat Eritrea jalluka marka thiyanak katxaru, ukat ukanx waranqa mäpatak jila challwanakaw layanakan utji.\nAntias challwa Wila lamarqutana, Wikimediata commons. dominio púbico ukan jamuqa.\nPared del Monte Kenia, por Radu vatcu licencia CC 3.0\nMonte Kenia sata qulluw juk’amp patan Kenian utji, African payïyi jach’apata qullupa, Kilimanjaro ukhjaru. Waranqa waranqa maranakaw khunu chhullunkhatamp imantatäna. Ecosistema sat Monte Kenian utjki ukatw chiq umx päwaranqa waranqa jaqinakatakix utji. Uka parkinx mä maranx 16000 ukja tumpir jaqinakw katuqapxi.\nAvenida de los Baobabs sutini, Madagascar\nMorondava jakirinakax Baobabs uka thakinkapxiwa, Madagascarana. Wikimediata commons de dominio público ukana jamuqata.\nAvenida de los Baobabs  [en] ukan thakhipax willkajalanta Madagascar uksankiwa, Menabetuqina, Morondava ukat Belon'i Tsiribihina jalluka taypina. Baobabs ax kimsaqallq patak maranakaniwa, chiqtiw alayaru niya kimsa tunka ukha, ukat ukan jakirix sapakamakiw Madagascaran utjapxi. Jichha qhipa maranakanx yatiyäwinakankanwa, uka munti ch’uminx nina nakhtäwiw yanqhachana, ukjkamat walja quqanaka ukat jicha ayrut jacha quqanakas qala nakhantat uñjasi \nQalarara Ch’umi Bemaraha Madagascar ukana, Madagascar\nQalarara Ch’umi (Bosque de Piedras) ukax Tsingy ukjam sutimpi uñt’atawa, aka Reserva Natural Integral de Bemaraha de Madagascar ukana, Wikipediana mayita ( CC 3.0).\nTsingy de Bemaraha  Melaky uksanxTsingy Bemaraha ukax reserva natural ukhamawa, akasti niya jak’a Madagascar uksa willkajalanttuqinkiwa. Aka parkix UNESCOn Patrimnio de la Humanidad ukjam sutimp uñt’ataxiwa, ukan nayrïri uñacht’äwipax qalakam ch’umi jallukjam sutiniwa, ukasti ariptayata lapiaces ukanakaw uma manqhan thayamp utjayas utt’ayapxi, jallukanakaw bosque de piedras ukan utji.\nRoca Zuma, Nigeria\nRoca Zuma ukax Abuya jak’ana, Jeff Attaway jupan Flickr tuqina, mayita (CC 2.0)ukata.\nRoca Zuma  ukax mä monolitowa ukat 725 ukha chiqti, akasti Negeria thakhina Abuya uksan jikxatasi.ukatxa, aka thakhix “Puerta de Abuja” ukjam sutimp uñt’atawa».\nPico del Horno, Isla Reunión\nMult’sus phallir qullu (Erupción en el Pico), Qasaw phaxsin päwanq paqallqu marana, Flickrana zatiqs jupana mayita ( CC license NC-SA).\nLe Piton Fournaise (El Pico del Horno)ukax mult’sus phallir qullu satawa, ukax isla Reunión Lamarquta Indico uksan jikxatasi. uraqpachan mult’sus phallir qullux uka maya sapakiw utjaski.\nIsla Aldabra, Seychelles ukax Flickr ukana, Johny Shaw jupana(CC 2.0).\nAldabra  Aldabra ukax uraqpachan payïri jach’a isljam uñt’atawa, ukat Seychells jallukataypinkiwa. Adabra ukax niya chiqpachax jaqina mantañapatx qhisphiyataxiwa, ukanx jillpachax jach’a tortuganakaw  [en]uraqpachan uka uraqin jakasipxi.\nMonte Kilimanjaro, Tanzania ukana\nKibo uka Monte Kilimanjaro ukana, Chris 73 jupana (CC-NC-BY).\nÁfricana Kilamanjaro uka wali jach'a qulluwa  África  markana, aka uraqpachan uka qulluw juk’am patanki 5895 ukja chiqtasa jan khithits sariri. Ukat jichhax juk’atjam aka chhullunkhayata Kilimanjaro ukax juch’usaptaski, ukhamats uka kikiparakiw maya khunu chhullunkhayatanakax aka uraqpachan qhipartaski. Jichhakamax kunjams Kilimanjaro saraski ukjama, ukatxa, päwaranqa pätuk payani, ukat päwaranqa kimsa tunka kimsa ukha maratx janjamakiw khunu chhullunkhayatax utxkaspati.\nCráter del Ngorongoro, Tanzania ukana\nNgorongoro uka p’iyanx mä maxt’a urqu leónaw katjaski, Brocken Inaglory jupana Wikimediapana (CC-BY-3.0).\nCráter del Ngorongoro  Ngorongoro uka sanq’a piyax jach’a mulxt’as phaller qulluwa, ukasti askinjam sum Arusha willka jalanttuqin uñjataski, Macizo del Ngorongoro ukax Tanzania uksatuqin jikxatasi. utatx África Oriental uksan sanq’a p’iyanx Fauna ukat flora ukat niya taqi kunayman jakirinakaruw qurpachi, ukat niyapuni 25000 ukja uywanakay sanq’a p’iyamanqhanx utjapxi.\nSerengueti uksar sariri, Tanzania uksana\nÑuesax jawir makhataski, Stefan Swanepoel jupan Wikipediapana (CC-BY-3.0).\nSerengetir mitmañax ukaw juk’amp jach’ax aka uraqpachanxa, taqi maranakansa, Ñuesan saratapatx qalltiw sum jirk’ata, Ngorongoro ukax khaysa Serengueti aynachtuqin Tanzania uksan qasawi phaxsita achuqa phaxsikam sum jark’at jikxatasi, kunawsatix maramit’añ katún qallti ukaxa: 750000 ukha cebranakaw uksar 1,2 waranqa waranqanaka ukha ñuesanakamp utjañatak nayr sarxapxi.\nSahara ch’usa pampa\nKamillunakax Guelta d'Archeina, Ennedi, alax willka jalanta Chad uksana. Wikipediata jamuqata (CC-BY-2.0).\nSahara uka ch’usa pampax junt’uwa, ukat akaw juk’amp jach’ax uraqpachana. Sahara ukax akniri markanakw chinthaphi, Algeria markanaka, Chad, Egipto, Libia, Malí, Mauritania, Marruecos, Níger, Sahara Occidental, Sudán y Túnez uka markanaka. Sahara uka qhurpa aynachtuqinx niya ch’usapanx Sahel sas chimpump uñt’ataxiwa.\nWalja maravillas naturales-anakaw ajllitat jithiqtayata, yaqhipa blogueronakax yaqha amtanakampiw jupanakan blogs ukanx yapantapxana. Ukat mä jaqthaptaw mak utjana, ukjamatx yaqhip markanakax walja kutiw uñstana, ukat yaqhipax markanakax janiw aytatakansa, inas sariripanakax utjchi,ukas ukjamanwa.\nCataratas Victoria, Zambia, Zimbabwe uksan jikxatasi\nCataratas Victoria  , ukax Zambia ukat Zimbabwe qurpasinkiwa, ukanakasti paqallqu maravillas naturales uraqpachan utjk ukatak nä ajllitajapxiwa.\nCataratas Victoria Falls uka thiyanakan tuyuski ma pisinana pachpa pachan utt’ayata, Isla Livingstone ukataki. Wikimedia commons ukan jamuqata, dominio públicota, lan Restall ukana.\nCañón del río Blyde, Sudáfrica\nBlyde jawiran phallirix Mpumalanga  utt’atawa, ukat Drakensberg uka araxanjam jikxatasi. Tunka suxta millas(26 kilómetros) chikankut chiqt’i, ukat päwaranq phisqapataka pies (762 mts)ukja mik’ayat utt’ata. Kañun ukax jilpachax wila ch’allat  utt’atawa.\nPachamaman ajanupax Blyde jawiran jachaski. Wikipediana Ptosio jupan jamuqata (CC-BY-3.0)\nJan pächasimt kuna amuyunaks yapt’aña, kuna amuys yaparjam jaqsut ukjax akhar uka amuyunak qillqantata.\nURL to article: https://aym.globalvoices.org/2012/12/5115\n Seven Natural Wonders: http://sevennaturalwonders.org\n Delta del Okavango: http://es.wikipedia.org/wiki/Delta_del_Okavango\n Avenida de los Baobabs: http://en.wikipedia.org/wiki/Avenue_of_the_Baobabs\n walja quqanaka ukat jicha ayrut jacha quqanakas qala nakhantat uñjasi: https://es.globalvoicesonline.org/2012/12/04/queman-99-arboles-de-famosa-avenida-de-los-baobabs-en-madagascar/\n Tsingy de Bemaraha: http://es.wikipedia.org/wiki/Reserva_natural_integral_de_Tsingy_de_Bemaraha\n Roca Zuma: http://es.wikipedia.org/wiki/Roca_Zuma\n jach’a tortuganakaw: http://en.wikipedia.org/wiki/Giant_tortoise\n wali jach'a qulluwa: http://es.wikipedia.org/wiki/Anexo:Extremos_en_la_Tierra\n Cráter del Ngorongoro: http://es.wikipedia.org/wiki/Zona_de_conservaci%C3%B3n_de_Ngorongoro\n Cataratas Victoria: http://es.wikipedia.org/wiki/Cataratas_Victoria


JAMUQANAKA: Filipinas markanx waranqh waranqh challwa katurinakaw wali llakinkapxi petróleo qutar tallintasitapata · Global Voices Aymarata\n(es) ukan jaqukipiri\tAarón Cózar\nJaqukipäw uñt'ayata/apkatata 22 Sata qallta phaxsi 2013 20:46 GMT\nAka blog ullart'apxañäni Malagasy, বাংলা, Français, Español, русский, English\nFilipinas markanx llatunk tunk jaqinakaw quta manqhar jalantasin jiwawayapxi kunawsatix mä barcux. yaqham mutthapisiwayatänxa [en] yaqha q’ipinak apnaqirmpi. Ukampirus aka muthapiw utjatapatx wali qhanaskäkiwa ñakixay 120.000 litros de crudo q’ipt’ataw uma manqhar tuyuntawayatänxa ukat ukax q’al umar saratatawayatäna [eng]aka jik’a municipionakaru Talísay, Córdova ukat Lapulapu uka markanakaru.\nUkampirus 300 hectáreas quqanakaruw wal yanqhachawayatäna ukampirus. , ukhamarakiw challwa katurinakarux jan walir tukuyawayi [en] janirakiw zona turístico ukhamaqhaspäti.\nLizzy Oi sarawayiw [en]Còrdova markaru kawkhantix challwa katupki uka ukat [en] akham saraki:\nMeylou jupax uñist’ayarakiw yanapawipxa [en] llakir puririnakaruxa:\nWalin sipans aka jan walt’awix utjawayiwEl desastre ocurrió durante la época de quqanak achurki [en] ukharaki:\nMarkachirinakax jank’akiw qut q’umachañatak sartasipxi. Tishiana Mann jupax amuyarakiw kunjams qutax q’umachasispa [en]aka petróleo ukax umatxa:\nYanapawinakax ñakirakiw utjatäna [en] y inakirakiw ñik’utanaks [en] khuchuqapxatansa ukhamat umar warantañataki, ukhamarakiw markachirinakax wali llakit wallpan phuyunakap [en] pallthapipxatäna.\nUkampirus mä cientificux sarakiw [en]ñik’ut umar uchaski ukax antisaw yanqt’ayaspa sasa.\nChristina Garcia Frasco sarakiw akatakix munasiw märegulación marítima sasa [en]:


Mä jachʼa regalo katoqapjje | Taman yatjjatañataki\n¿Kuna arutsa liytʼäta? Albanés Alemán Amárico Armenio Aymara Azerí Azerí (alfabeto cirílico) Becol Bengalí Bislama Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chuvash Cibemba Cingalés Citonga Congo Coreano Criollo de las Seychelles Criollo haitiano Criollo mauriciano Croata Danés Efik Eslovaco Esloveno Español Estonio Finlandés Fiyiano Francés Georgiano Griego Guaraní Gujarati Gun Hausa Hebreo Hiligaynon Hindi Hiri motu Holandés Húngaro Ibo Ilocano Indonesio Inglés Islandés Isoko Italiano Japonés Kannada Kaonde Kazajo Kikamba Kikuyu Kiniaruanda Kirguís Kiribatiano Kirundi Letón Lifu Lituano Luganda Lunda Luo Luvale Macedonio Malayo Malayálam Malgache Maratí Maya Mixe del norte Mongol Nepalés Noruego Oromo Osético Otetela Pangasinán Panjabí Papiamento (Aruba) Papiamento (Curazao) Persa Polaco Portugués de Brasil Quechua (Cuzco) Quechua boliviano Rumano Ruso Samoano Sango Serbio (Alfabeto cirílico) Serbio (alfabeto latino) Shona Silozi Sranangtongo Suajili Sueco Swajili (Congo) Tagalo Tai Tamil Telugu Tetun Dili Tigriña Tivo Tok pisin Tshiluba Tsotsil Tumbuka Turco Turcomano Turcomano Tuvaluano Tártaro Ucraniano Urdu Uzbeko Vietnamita Wallisiano Waray-Waray Wolaita Yoruba Zapoteco (Istmo) Árabe Ñanya\nKHÄ 2013 maran abril phajjsit 28 urunak saraqatarojja, mä tantachäwiw Nagoya (Japón) markan apasïna. 210.000 jila jaqenakaw uka tantachäwirojj sarapjjäna, yaqhepanakajj Internet toqew uñtapjjäna. Oraqpachankir Jilïr Irpirinak taypinkir Anthony Morris jilataw ukankäna. Jilatajja, uka tantachäwin akham sänwa: “Mä machaq librow lurasiwayi” sasa. Uka librojj La Biblia: el Evangelio según Mateo satänwa. Ukankir jilat kullakanakajja, ¡wali kusisitapuniw ampar tʼajjllirapjjäna!\nUka librojja, 128 jananakaniwa, Traducción del Nuevo Mundo Bibliatwa Mateo qellqatajj japonés arur jaqokipasiwayi. Morris jilatajj sänwa: “Aka librojj wali askipuniwa, Japón markankirinakar yanaptʼañatakiw lurasiwayi” sasa. ¿Kunatsa uka librojj wali askejja? ¿Kunatsa lurasiwayi? ¿Kunjamsa Japón markankirinakajj uka libro katoqapjjäna?\nLibrojj kunjam luratas uk uñjasajja, walja jaqenakaw muspharapjje. Japonés arojja, alayat aynacharuw qellqasispa, jan ukajj chʼeqat kupiruw qellqasirakispa. Japón markanjja, jila parte libronakasa, revistanakasa, español arjamarakiw chʼeqat kupiru qellqasi. Jehová Diosan Qhanañchirinakapan qellqatanakapas ukhamarakiw uka markan qellqasi. Ukampis uka machaq librojja, kunjamtï Japón markan periodiconakasa, yaqha qellqatanakasa luraskejja, ukham alayat aynachar qellqatawa. Ukaw Japón markankirinakarojj facil liytʼañatak yanaptʼi. Uka machaq librojj janiw sapa janan pʼeqeñchäwinëjjeti, jan ukasti uka lantejj qellqat taypiruw subtitulonakajj uchasiwayi, ukhamat liytʼirinakajj sum amuytʼapjjañapataki.\nLibro katoqasajja, jankʼakiw jilat kullakanakajj liytʼapjjäna. 80 jila marani mä kullakajj siwa: “Mateo qellqat walja kutiw liytʼawayta, ukampis jichhajj subtitulonakasa alayat aynacharu qellqasitapasa sum amuytʼañatakiw yanaptʼitu. Jesusan Wali Uñtʼat Arstʼäwipat wali sum amuyjjta” sasa. Mä tawaq kullakajj sarakiwa: “Ratukiw liysuwayta. Chʼeqat kupiru qellqatajj nayatak wali khusäkchisa, walja jaqenakajj alayat aynacharuw liytʼañ munapjje”.\nJAPÓN MARKANKIRINAKATAK LURAT LIBRO\nAka librojja, Japón markankirinakatakejj wali askipunïniwa. ¿Kunatsa ukham sistanjja? Janis waljanejj Bibliat sum yatipkchejja, liytʼañ wal munapjje. Yaqhepajj janiw Biblianïpkiti, ukhamajj Bibliankir mä librsa jichhajj liytʼjjapjjaniwa.\n¿Kunatsa Mateo qellqatajj Japón arur jaqokipasiwayi? Kunapachatï jaqenakajj Bibliat parlir istʼapki ukhajja, Jesusatwa amtapjje. Cheqas Mateo qellqatajja, Jesusan nasïwipata, nayra awkinakapata, Wali Uñtʼat Arstʼäwipata, qhepa urunakatwa parli. Uka toqenakatjja, waljaniw Japón markankirinakajj yatiñ munapjje.\nJilat kullakanakajja, yatiyañatakisa, Bibliat jukʼamp yatiñ munapki ukanakar kuttʼañatakisa, uka libro jaytañatak apasipjjapuniwa. Mä kullakajj siwa: “Bibliat yatichañ qalltañatakejj janiw añcha chʼamäjjeti. Librojj churaskäna ukürpachaw mä libro maynir jaytawayta” sasa.\n¿KUNJAMSA UKA LIBRO KATOQASIPJJÄNA?\nJapón markankirinakajja, niya sapa kutiw aka arunak sapjje: “Kʼullkʼu punku toqe mantapjjam”, “janiraki perlanakamsa khuchinakarojj warjjaruyapjjamti”, “jan llakisipjjamti kunatï qharürojj paskani ukatjja” sasa (Mat. 6:34; 7:6, 13). Khitis uka arunak säna ukjja, waljaniw jan yatipkiti. Ukatwa Jesusan arunakapätap yatipjjañapatakejja machaq libro jilat kullakanakajj churapjje. Jaqenakajj wal muspharapjje, ukatsti sapjjarakiwa: “Biblia may kutikis liytʼañ munapuniyätwa” sasa.\nJilat kullakanakajja, waljaniruw Mateo libro jaytapjje. Ukat kunapachatï wasitampi jupanakan ukar kuttʼapjje ukhajja, jaqenakajj ‘jankʼakiw liytʼapjjta’ sasaw sapjje. ¡Yaqhepanakajj qʼalwa liysupjje! 60 marani mä chachajj akhamwa mä jilatar satayna: “Kutin kutinwa liytʼta, walpun chʼamañchtʼawayitu. ¿Janit Bibliat jukʼampi yatichkitasma?” sasa.\nWalja jaqenak utjki uka cheqanakansa, jilat kullakanakajj Mateo librompiw yatiyapjjaraki. Mä kullakajja, uka librwa mä tawaqor churatayna, ukatsti correopwa churarakitayna. Mä hora pasatatsti, uka tawaqojj mä mensaje kullakar aptʼayatayna, ukansti sänwa: “Niyaw libro liyiñ tukuyjjta, ukampis jukʼamp yatiñwa munirista” sasa. Mä semana qhepatjja, Bibliat yateqañwa qalltäna, ukat tantachäwinakarus sarjjarakïnwa.\nJapón markankir tamanakajja, 1.600.000 jila machaq libronak katoqawayapjje. Sapa phajjsiw waranq waranqa libronak jaqenakar jaytapjje. La Biblia: el Evangelio según Mateo libron qallta janapanjja, qellqerinakajj akham sapjjewa: “Aka libro liytʼasajja, Bibliat jukʼampi yatjjatañamataki yanaptʼiristam ukwa munapjjta” sasa.


Jichhurut IX Expo Feria Tri Nacional de Camélidos Sudamericanos qallarawayi | Radio San Gabriel\nQallarawayiw jach’a qhathux\nViernes, Mayo 18, 2018 - 10:41\nDepartamento de La Paz tuqinwa Suyu (Provincia) Pacajes jikxatasi. Uka taypinx Municipio Charaña ukaw jikxatasiraki. Charaña Municipio ukax pä anqax markanakampiw qurpasi, ukanakax Chile ukhamaraki Perú markanakapxiwa. Uka qurpasi tuqinx jilpachax qarwa ukhamaraki allpachu uywanak uywasipxi.\nUkhamakipanx, uksankirinakax sapa maranjamaw mä jach’a qhathu phuqhayapxi, ukhaman qarwa ukhamaraki allpachu uywachawit uñacht’ayañataki. Jichha maranx llatunkiri qhathuw phuqt’ayata. Ukasti khaysa qurpasi Charaña markanaw phuqhasi. Ukanx pä anqax markanakatx chikañchasipxarakiwa, kunjamatix Chile ukhamaraki Perú markanakatwa ukankapxi.\nUka qhathux jichhuruw qallarawayi, ukampis aka qhathux jutiri willkuru (domingo) urukamaw chikañchayatani. Ukhamakipanx jichhurux uka qhathux Chile anqax markat irptatawa, ukatx qharurux Perú anqax markarakiw irptani, ukatsti willkururux (domingo) Bolivia markaw uka qhathu irptarakini.\nTotal visitas : 2447649


Éxodo 38 QA97 - Ucjjarojj Bezaleel chachajj acacia sat - Bible Search\nBronceta mä altar luratapa\n1Ucjjarojj Bezaleel chachajj acacia sat lawatjja luraraquïnwa mä altara sacrificionac naqhantayañataqui. Aca altarasti cajonänwa largoru, uqhamarac anchorusa pä metro pä tunca pheskan centimetroni, altorusti mä metro pä tunca pheskan centimetroniraqui. 2Sapa maya esquinanacarojj mä wajjraraqui luraraquïna, aca wajjranacasti altarampejj mayaqui lurataquïnwa, ucatjja korimpiraquiw patatjja lip'suyaraquïna. 3Ucjjarojj luraraquïnwa altaran yänacapjja broncetcamaqui, khella apsuñanaca, tenazanaca, jach'a tazanaca, tenedoranaca, nina sanc'a naqhayañanaca. 4Bronceta rejillanaca luraraquïna, altar thiya aynacha mankharu uchasaw muyuntayäna altar chicachiccama. 5Ucjjarojj luraraquïnwa pusi argollanaca, bronceta lurat rejillanaca esquinanacaru uchañataqui, ucanjama lawanaca pasayasa callañataqui. 6Callañataquejj morok'o lawanacjja acacia sat lawanacatwa luräna, ucsti patatjja broncempiw lip'suyaraquïna. 7Uca lawampejj altar thiyanacancqui uca argollanac taypi pasayasa ucampi altar callañataqui. Ucampis altarjja maderanacat p'iyaratwa luräna.\nBronceta tinaja luratapa\n8Bezaleel chachasti luraraquïnwa bronceta, mä tinaja, uqhamaraqui uchañapamppacha. Tatitumpi Jiquisiñ Carpa puncun sirvir warminacan espejonacapatwa, uca tinäj-jja luräna.\nTatitumpi Jiquisiñ Carpan patiopa luratapa\n9Ucjjarusti Bezaleel chachajj luraraquïnwa Tatitumpi Jiquisiñ Carpan patiopa. Patio aynach toke cortinasti pusi tunca pheskan metronïnwa lino sat hilo c'anthitat lurata. 10Uca quipcaraqui pä tunca poste lawanaca luraraquïna, uqhamarac pä tunca tacnokañanaca bronceta luraraquïna aynach mankheru uchañataqui, ucampis ganchonacapsa, anillonacapsa kollketa luraraquïnjja. 11Amsta tokerusti cortinaniraquïnwa pusi tunca pheskan metroni, pä tunca poste lawanacani, uca postenac tacnokañataquisti pä tuncaraqui bronceta lurata, uqhamarac ganchonacapasa, anillonacapasa kollketa lurataraqui. 12Ucjjarojj inti jalanta toketaquejj cortinjja luraraquïnwa pä tunca payani metro chicatani, tunca postenaca, uca quipcaraqui posten tacnokañanacapsti tuncaraqui luräna. Uqhamarac poste lawanacan ganchonacapasa, anillonacapasa kollketa lurataraquïnwa. 13Inti jalsu toketaquisti cortinjja lurapjjaraquïnwa pä tunca payan metro chicatani. 14Puncut maysa thiyataquisti cortinajj pakallko metronïnwa quimsa poste lawanacani, uqhamarac quimsa poste tacnokañanacani. 15Uqhamarac patior mantañ puncut maysa thiyataquisti cortinjja lurapjjaraquïnwa pakallko metroni quimsa poste lawanacampi, uqhamarac quimsa poste tacnokañanacampi. 16Ucampis patio thiyanacaru muyuntayatäqui uca cortinanacajja lino sat hilonaca c'anthitat luratänwa. 17Poste lawanacan tacnokañanacapasti broncet luratänwa, postenacan ganchonacapasa anillonacapasa kollketaraqui; uqhamarac poste lawanacan amsta tokerusti kollkempi lip'suyataraquïnwa. Takpach pationa poste lawanacapasa, anillonacapasa kollketa luratcamaquïnwa.\n18Patio puncutaquisti cortinjja lurapjjänwa suma bordata azul telata, wila morado telata, wila telata, uqhamarac lino sat hilo c'anthitata. Aca cortinasti largorojj llätunca metronïnwa, anchorusti pä metro pä tunca pheskan centimetroni, altorojja pation cortinanacapampejj quipcaquïnwa. 19Uca puncutaquisti lurapjjaraquïnwa pusi poste lawanaca, uqhamarac poste lawanacan tacnokañanacapasa broncet luratänwa, ganchonacapasa, anillonacapasa kollketaraqui; poste lawanacan amsta tokerusti kollkempi lip'suyataraquïnwa. 20Uqhamaraqui uca Tatitumpi Jiquisiñ Carpan ch'acurunacapasa, uqhamarac patio muytpach catur ch'acurunacas bronceta luratcamaquïnwa.\nTatitumpi Jiquisiñ Carpajj metalanacat luratänwa\n21Moisesana aruparusti, uqhamarac sacerdote Aaronan Itamar sat yokapan lurayatasti, levitanacajj suma jacthapita apapjjäna cuna casta metalanactejj uca suma arust'äwiru mantatäqui uca carpa lurañataquejj apnakapcäna ucanacjja.\n22Ucampis Uri satan yokapa, Hur sata chachan Bezaleel allchhipasti Judá sat tributänwa jupasti luränwa cunanactejj Tatitojj Moisesar lurayañapatac siscäna ucanaca. 23Jupan yanapiripasti Ahisamac sat chachan Aholiab yokapänwa Dan sat tributa, jupasti herrerönwa, uqhamarac p'itiri, borderi azul telanacata, wila morado telanacata, wila telanacata, lino sat suma hilonacampi.\n24Uca carpataqui cunanacatejj munasqui ucanac lurañataquisti korejja Tatiturojj churatänwa llätunca pataca sojjta tunca pheskan kilo quimsa tunca gramoni, cunjämtejj Tatitumpi Jiquisiñ Carpa lurayañapataquejj tupojj churatäcäna uqhamarjama.\n25Uqhamarac kollkesti jact'ata jakenacat apthapitajj quimsa waranka quimsa patac tunca llätuncani kilo pheska pataca pä tunca pheskani gramonïnwa, Tatitumpi Jiquisiñ Carpa lurayañataquejj tupojj churatäcäna uqhamarjama. 26Pä tunca maranit amstaru take jaqhuta jakenacasti sojjta pataca quimsan waranca pheska pataca pheska tuncanïnwa, take jupanacasti sapa mayniw churapjjäna pheska chicatan gramo kollke, take uca carpa lurañatac tupojj churatäqui uqhamarjama. 27Tatitumpi Jiquisiñ Carpa postenaca tacnokañanacapataquisti, uqhamarac velo uchañan tactnokañanacapsa quimsa waranka quimsa patacani kilo kollketwa lurapjjäna. Take uca kollkenacatsti pataca poste tacnokañanacwa lurapjjäna. Ucampis sapa maya tacnokañanacasti quimsa tunca quimsani kilo kollket luratänwa. 28Uqhamarac cuna kollktejj israelitanacajj apthapipcäna ucanacatsti Bezaleel chachajj posten ganchonacapwa luräna, poste lawanacan amsta tokeparus lip'suyaraquïna, uca quipcarac anillonacapsa luraraquïna.\n29Tatitutaqui carpa lurañataqui apanipcäna uca broncejja pä waranka quimsa pataca quimsa tunca sojjtani kilo, pusi pataca gramonïnwa. 30Uca apthapit broncetwa lurapjjäna utt'ayañanaca Tatitumpi Jiquisiñ Carpan puncupataqui, broncet lurat altarasa rejillanacapasa, uqhamarac altaran take yänacapasa, 31uca quipcaraqui patiotaqui utt'ayañanacasa, ch'acurunacasa, uqhamarac patio puncutaqui utt'ayañanacsa broncetcamacwa lurapjjäna.


Global Voices Aymarata » Rusia markankiri Pavel Durov, red social uka uñstayirix janiraw mutuñ utar sarkaniti · Global Voices Aymarata » Print\nJaqukipäw uñt'ayata/apkatata 26 willka kuti phaxsi 2013 19:31 GMT 1\t · Qillqiri Kevin Rothrock (es) ukan jaqukipiri\tRaquel de Pazos Castro, Victoria Tinta Quispe\nCategoria-naka: Europa Central y del Este, Rusia, Citizen Media, Derecho, Política, Tecnología, Últimas Noticias, RuNet Echo\nPavel Durov  tatax Rusia markar kutt’axaniwa. San Petersburgo uksan detectivinakapax yatxatäwinakap jist’antaxapxataynawa  [ru] Durov juapax 5 uru qasawi phaxsit 2013 maran mayni pallapallaruw k’añask apakasin usuchjat uñjasiyatayna. Yatxatirinakax janiw kuna proebas ukanakas utjkiti sasin sapxi.\nDurov (“el Zuckerberg ruso” red social uka uñstayiri ukampirus Vkontakte markapanx wali uñt’atawa ) uka usuchjkatayn ukhatx Rusia markan jakasiskatayna, jan uka yatxatirinakamp jawsayasiñataki. Ukampirus payur saraqkipanakw pallapallax yatxatawx mä phaxsitakiw jit’ayatayna  [ru].\nKunas turkakipaypach uka yatxatarinakaru? Gobierno uksatch suyt’ayawix utjpacha ? Jan ukax Durov jupach kun amtaskpacha, Vkontakte uksan apnaqañataki  [ru]? Inas Moscú uksan jan walt’ayañ amtaskchi ?\nDurov jupax Rusia markar janiw wiñayatak jaytkanti.\nURL to article: https://aym.globalvoices.org/2013/07/5990\n Pavel Durov: https://es.globalvoicesonline.org/2013/05/05/pavel-durov-el-zuckerberg-ruso-lucha-por-el-control-de-su-creacion/\n yatxatäwinakap jist’antaxapxataynawa: http://www.sledcomspb.ru/news/spb/6289\n Vkontakte uksan apnaqañataki: http://www.hopesandfears.com/hopesandfears/entrepreneurs/story/120437-kak-otbirali-vkontakte


Yatiyañataki | Mayo 2015\n¿Kuna arutsa liytʼäta? Acholi Afrikáans Albanés Alemán Amárico Armenio Aymara Batako toba Becol Bengalí Birmano Bislama Búlgaro Camboyano Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chokue Cibemba Cingalés Citonga Congo Coreano Criollo haitiano Croata Dangme Danés Efik Endebele Endonga Enzema Eslovaco Esloveno Español Estonio Ewé Finlandés Fiyiano Francés Ga Garífuna Georgiano Griego Guaraní Gujarati Hausa Hebreo Hiligaynon Hindi Hiri motu Hmong (blanco) Holandés Húngaro Iban Ibo Ilocano Indonesio Inglés Isoko Italiano Japonés Kannada Kaonde Kayin sgaw Kazajo Kikamba Kikongo Kikuyu Kiluba Kimbundu Kiniaruanda Kirguís Kiribatiano Kirundi Kisonge Krío Kwangalí Kwanyama Lifu Lingala Lituano Luganda Lunda Luo Luvale Macedonio Malayálam Malgache Mam Mambue-Lungu Maratí Maya Mazateco de Huautla Mixe del norte Mizo Moré Ndebele (Zimbabue) Nepalés Ngäbere (o guaymí) Noruego Nyaneka Náhuatl (Centro) Náhuatl (Huasteca) Náhuatl (norte de puebla) Osético Otetela Pangasinán Panjabí Papiamento (Aruba) Papiamento (Curazao) Persa Polaco Portugués de Brasil Quechua (Ayacucho) Quechua boliviano Quichua de Imbabura Rarotongués Rumano Runyankore Ruso Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sidama Silozi Sranangtongo Suajili Sueco Swajili (Congo) Tagalo Tahitiano Tai Tamil Telugu Tigriña Tivo Tlapaneco Tok pisin Totonaco Tshiluba Tsonga Tsotsil Tsuana Tumbuka Turco Tuvaluano Twi Tártaro Ucraniano Umbundú Vendal Vietnamita Wallisiano Waray-Waray Wayuunaiki Xhosa Yao Yoruba Zandé Zapoteco (Istmo) Zulú Árabe Ñanya\nNAYRÏR JANAN PʼEQEÑCHÄWIPA | AKAPACHAJJ NIYAW TUKUSJJANI\n‘¡Akapachajj tukusjjaniwa!’ sasin istʼasajja, ¿kuns amuyta? ¿Diosan aka Oraqer ninamp tukjaskiri? Jan ukajj ¿oraqpachan mä jachʼa guerra utjañapcha amuyta? Ukanak amuyasajj yaqhepajj wal sustjasipjje, yaqhepanakasti, janiw yäqapkarakiti, yaqhepanakajj larusipjjarakiwa.\nUkampis Bibliajja, “akapachan tukusiñapaw jutani” sasaw qhanañchi (Mateo 24:14). Akapachan tukusiñapa siski ukarojj ‘Diosan jachʼa urupa’ ukat “Armagedón” sat sutinakampiw Biblian uñtʼasiraki (Apocalipsis 16:14, 16). Akapachan tukusiñapat religionanakajj kunaymaninakwa yatichapjje, yaqhepanakajj jan amuykañwa parlapjje, ajjsarkañanakwa yatichapjje. Ukampis Bibliajj uka toqet sum qhanañchistu. Janiw ukakïkiti, akapachan tukusiñapajj jakʼankjjeti janicha ukat kunjamatsa qhespiyassna uksa qhanañcharakistuwa. Ukhamajja, kuna jan wali yatichäwinakas uka toqet utji ukat kunsa akapachan tukusiñapat Bibliajj yatichi uk yatjjatañäni. Ukjjarusti, kunanakas tukjatäni ukanakats yatjjatarakiñäniwa.\n¿AKAPACHAN TUKUSIÑAPAT BIBLIAJJ KAMSISA?\nORAQEJJ JANIW NAKHANTAYATÄKANITI\nBibliajj akham siwa: “Oraqen saphiparojj sumpun thurtʼasiytajja, uttʼayatäkän ukawjat janipun unjjtañapataki” sasa (Salmo 104:5). Aka tʼaqansa ukat yaqha tʼaqanakansa Diosajj janipuniw aka Oraq kunäkipans tukjkaniti, ni tukjaykarakinisa sasaw Bibliajj sum qhanañchi (Eclesiastés 1:4; Isaías 45:18).\nAKAPACHAN TUKUSIÑAPAJJ JAYÄKIPANWA ARSUSJJÄNA\nAkapachajj kuna urus tukusini uk janiw yatksnati sasaw yaqhepajj amuyapjje, ukampis Diosajj kuna urus apanini uk Bibliajj sum qhanañchi. Akham siwa: “Uka urumpita horasampitjja, janiw khitis yatkiti, ni kikpa alajjpachankir angelanakas yatkiti, ni Diosan Yoqapasa, jan ukasti Dios Awki sapakiw yati. ‘Ukhamasti jumanakajj suyapjjam, amuyasipjjam, [...] janirakiw yatipktati kuna horasar puriniñapsa’” sasa (Marcos 13:32, 33). ‘Dios Awkejj’ akapachan tukusiñapajj ‘kuna horasas purinini’ uk sum yati.\nAKAPACHAJJ JANIW JAQENAKAMPIS NI MÄ METEORITOMPIS TʼUNJATÄKANITI\nUkhamajj ¿kunjamatsa akapachan tʼunjäwipajj qalltani? Apocalipsis qellqatan akham siwa: “Alajjpacha jistʼarata uñjta, mä janqʼo caballorakiw uñstanïna. Uka caballor latʼjjatat jaqesti, Cheqa, Aski satarakïnwa [...]. Ukatsti uñjaraktwa uka jachʼa ajjsarkañ animalaru, ukhamarak akapach reyinakaru ejercitonakapampiru. Jupanakasti caballor latʼjjatatäkän uka toqe, ukhamarak ejercitop toqe nuwasiñatakiw tantasipjjatayna” sasa (Apocalipsis 19:11-21). Uka arunakajj janiw ukhampun paskaniti, mä uñtasïwikiwa, ak amuytʼañatakiw yanaptʼistu: Diosajj walja angelanakapwa khitanini, ukhamat uñisirinakapar qʼal tʼunjañataki.\nAkapachan tukusiñapat Bibliajj parlki ukajj suma yatiyäwiwa\nAKAPACH GOBIERNONAKARUW TʼUNJASINI\nBibliajj siwa: “Alajjpachankiri Diosajj mä yaqha reino saytʼayarakini, uka reinosti janipuniw tukjatäkaniti ni apnaqatäkarakinisa yaqha markanakampejja, jan ukasti jupaw taqe yaqha reinonakarojj tukjani, wiñayan wiñayapaw uka reinojj utjarakini” sasa (Daniel 2:44). Kunjamtï uñjaniwayktanjja ‘akapach reyinakajja’, ‘caballor latʼjjatatäkän uka toqe, ejercitop toqe nuwasiñatakiw’ mayachtʼasipjjani (Apocalipsis 19:19). Ukampis Diosan Reinopaw qʼal tʼunjani.\nGUERRANAKASA, TʼAQHESIÑANAKASA UKAT JAN WALINAKASA CHAQTAYASJJANIWA\nDiosajj ‘oraqpachanwa nuwasiñ tʼakurayani’ (Salmo 46:9). Bibliajj akham saskakiwa: “Aski luriri qʼoma jaqenakasti, aka oraqenwa wiñayatak jakapjjani. Ukampis jan wali sarnaqer jaqenakasa, jan sum phoqhasa sarnaqerinakasa, aka oraqetjja apanukuta tukjatäpjjaniwa” sasa (Proverbios 2:21, 22). Ukat Diosajj ‘taqe kunwa machaqat lurani’ sasaw Apocalipsis qellqatan qhanañchi (Apocalipsis 21:4, 5).\nDIOSARU, JAQENAKARU KʼARINTIR RELIGIONANAKAJJ JANIW UTJJANITI\nKʼari religionanakat parlkasajja, Jeremías qellqatan akham siwa: “Kuntejj profetanakajj yatiyapjje ukajj kʼariwa; sacerdotenakasti munañanakaparuw apnaqapjjaraki [...]. Ukampisa ¿kunsa lurapjjäta tukuya urojj purinkan ukkhajja?” sasa (Jeremías 5:31). ¿Kunas religionanakampi pasani? Jesusajj akham sänwa: “Uka urojj purinkani ukapachajja, waljanirakiw sapjjarakitani: ‘Tatay, Tatay, nanakajj sutimaruwa parlapjjäyäta, sutimarurakiw ñanqha ajayunakarus jaqsupjjäyäta, ukhamarak sutimjjarurakiw walja milagronaks lurapjjäyäta’ sasa. Ukapachasti nayajj jupanakarojj sarakïwa: ‘Janipuniw jumanakarojj uñtʼapksmati, nayat jitheqtapjjet jan wali luririnaka’” sasa (Mateo 7:21-23).\nINA CHʼUSAT TʼAQHESIYIRINAKASA, JAN WALI LURIR JAQENAKASA TUKJATÄNIWA\n“Khitinakatejj jan iyawsapki ukanakajj juchañchatäjjewa. Kunapachatejj qhanajj akapacharu jutki ukkhajj jaqenakajj chʼamakaruw jukʼampi munapjje qhanat sipansa, luräwinakapajj jan walïtap layku” sasaw Jesucristojj säna (Juan 3:19). Noé tiemponjja, Diosajj jan wali jaqenakarojj tʼunjänwa. 2 Pedro 3:5-7 qellqatan akham siwa: “Uka oraqejja uma juiciompi tʼunjatäjjarakïnwa. Jichhasti aka oraqempi alajjpachampisti ninampi tʼunjatarakïniwa, Diosan arunakaparjama, ukatak imatäskarakiwa. Uka ninawa qʼal nakhantani taripäwi urunjja, kunapachatï jan wali jaqenakajj tukjatäkani ukapacha” sasa.\nKunjamtï Noé chachan urunakapan jan wali lurir jaqenakar tʼunjaskänjja, ukhamarakiw ‘taripäwi urun’, mä arunjja, juicio urun tʼunjasini. Uka tiempon Diosajj janiw aka Oraq tʼunjkänti, jan ukasti, ‘jan wali jaqenakaruw’ uma juición tʼunjäna. ‘Taripäwi urunjja’, ukhamarakiw jan wali lurir jaqenakaru ukat Jupa contra saytʼasipki uka jaqenakar tʼunjani. Ukampis Jupan amigonakaparojj jarkʼaqaniwa, kunjamtï Noé chacharusa ukat familiaparus jarkʼaqkäna ukhama (Mateo 24:37-42).\nAkapachan jan walinak utjki uk Diosajj qʼal tukj-jjani ukhajja, kusisitaw jakasjjañäni. Ukhamajj akapachan tukusiñapat Bibliajj parlki ukajj suma yatiyäwiwa. Ukampis inas akham jisktʼasisksta: ‘¿Akapachan tukusiñapajj wali jakʼankjjeti ukat kunjamatsa qhespirista?’ sasa. Uka toqet Bibliajj kamsisa uk yatjjatañäni.\nAKAPACH TUKUSJJANI UKA QHEPATA\n¿Kunjamas jakasjjañäni? Walja cheqanakanwa Biblian uka toqet qhanañchi, ukanakat mayajj akham siwa: ‘Diosajj taqe jachanakapwa nayranakapatjja picharani, janiw jiwañas, jachañas utjjaniti, warariñasa ni usuyasiñasa. Taqe kunanakatï nayrajj utjkän ukanakajj tukusjjaniwa. Ukatsti Diosajj taqe kunsa machaqat lurani’ sasa (Apocalipsis 21:4, 5). Ukhamajja, akapachan tukusiñapajj janiw jaqenakan jiwapjjañapatakïkaspas ukham amuyañasäkiti, antisas Diosajj taqen qhespiyasiñapwa muni ukat kunjamatsa qhespiyassna uksa yatiyarakistuwa.\nNAYRÏR PAGINAN PʼEQEÑCHÄWIPA ‘Akapachajj tukusjjaniwa’ siski ukajj ¿kamsañs muni?\nNAYRÏR PAGINAN PʼEQEÑCHÄWIPA Akapachajj niyaw tukusjjani\nNAYRÏR PAGINAN PʼEQEÑCHÄWIPA Waljaniw qhespiyasipjjani ¿jumajj qhespiyasirakïtati?\nBIBLIAT YATJJATASAW NAYRA JAKÄWINAKAPJJA JAYTAWAYAPJJE Diosajj munasiri, perdonasiriwa uk yateqawayta\nJUPJAM IYAWSÄWINÏPJJAÑÄNI “Janiw nayajj Dios lanti tukkiristti”\nText Aka archivonakanwa qellqatanak apaqasma YATIYAÑATAKI Mayo 2015 | Akapachajj niyaw tukusjjani\nAudio Aka archivonakanwa grabacionanak apaqasma YATIYAÑATAKI Mayo 2015 | Akapachajj niyaw tukusjjani\nMayo 2015 | Akapachajj niyaw tukusjjani\nYATIYAÑATAKI Mayo 2015 | Akapachajj niyaw tukusjjani


2. Suma Democracia taypina jikxatasiñataki ukata Partido Político mayachäwinaka ch’amañchañataki - Acuerdo Nacional\n2. Suma Democracia taypina jikxatasiñataki ukata Partido Político mayachäwinaka ch’amañchañataki\nArsusipxrakathwa, taqi kuna lurañatakisa taqi maynina arxatäwinakapawa suma yäqasiskarakini, uka arxatäwinakasti kamachinakarjama phuqasa ukata mayachäwinaka taypita phuqasirakini, chiqanxa partidos políticos mayachäwinakana sartäwinakapawa sumpacha uñaqasirakini.\n(a) Derechos políticos sutini kamachinakarjama sartañawa suma yäqtaskarakini ukhamaraki suma nayraru aptataskarakini.\n(ch) Partidos políticos sutini mayachäwinakasa suma sarantayataskarakiniwa, taqi jaqinakana arsüwinakapampi, qullqi irtäwinaka qhanachasa, kunaymana wakichäwinaka qhanstayasa, políticas sutini arusthapïwinaka qhanchasa.\n(h) Perú markasanxa p’iqiñanaka qhana kankañampi chhijlläwinakasa apasïskapuniniwa.\n(i) Taqi markachirinakata sayt’irinakasa suma katuqt’atäskarakiniwa, juk’a jaqina chhijllata p’iqiñanakasa suma ist’atäskarakiniwa.\n(k) Taqi markachirinakataki wakisiri amtäwinakasa taqi maynina arsüwinakaparjamawa arjasiskarakini, chiqapa kamachinaka ch’amanchasa, partidos políticos sutini mayachäwinaka ist’asa, ukhamaraki yaqha mayachäwinakana amuyunakapa katusa.


Ezequiel 3 - Holy Bible [Aymara Bible 1997] - (Eze 3)\nUcatsti saraquituwa: “Jumasti, chacha, aca kellkjja mank'antam, ucat janc'aqui Israel marcaru parliri saram” sasa.\nNayasti lacajj ansatatta, ucatwa jupajj uca kellkata nayarojj mank'antayitu.\nUcatsti saraquituwa: “Jichhasti aca kellkata mank'antam, cuntejj nayajj jumar churcsma uca, ucampi sist'asiraquim” sasa. Nayasti uca kellkjja mank'anttwa, misq'it sipansa juc'ampi mojjsaraquïnwa lacajjanjja.\nUcatsti saraquituwa: “Jichhasti saram, Israel marcaru yatiyam cuntejj nayajj jupanacaru sañajjäqui uca.\nNayasti janiwa yakha parlani jan ucajj jan amuyt'caya parla parliri marcaru qhitcsmati jan ucasti Israel marcaruw qhitsma.\nNayasti janiw wali ch'ama parlani marcanacaru qhitcsmati, cawquïri parltejj jumajj jan amuyt'casma ucaru. Uca ch'ama parlani marcanacaru qhitquirisma ucasa, jupanacajj parlatamarojj ist'apjjeristamwa.\nUcampisa Israel marcajj janiw ist'cätamti, jan nayaru ist'añ munapjjatapata. Take Israel marcajj c'ullu, uqhamaraqui jan amuyt'asirïpjjewa.\nUcampisa nayajj jumarojj jupanacjam kala chuymani, khoru tucuyaraquïma.\nUcatsti saraquituwa: “cuntejj siscäma uca arunacjja wali sum ist'am ucatsti chuymamaru sum catokaraquim.\nCawquïri marca masinacamatejj jaya marcanacaru apanucuta uñjasipqui ucanacar uñjiri saram, jumarojj ist'apjjpas janis ist'apjjpan, jupanacarusti saraquim: ‘Aqham siwa Tatitojja’ ” sasa.\nUcatwa nayarojj Tatitun ch'amapajj irptitu, ucat nayan khepäjjajjansti mä jach'a ch'ajjwa ist'aracta, mä jach'a orak qhathatïcaspas uqhama, ucajj Diosan jach'a cancañapaw ucawjat sartäna.\nUca ch'ajjwasti, uca pusininacan chhekhanacapan ch'ajjwapänwa, cunapachatejj jupanaccama uca chhekhanacajj jawkthaptcatayna ucapacha, uqhamaraqui cawquïri ruedanacatejj ucanccäna ucanacaw uca ch'ajjwanacjja uqham ist'ayaraquïna. Uca ch'ajjwasti mä orake qhathatiru uñtatänwa.\nUcatsti Tel Abib sisqui uca chekaruw puriracta, Quebar sat jawira thiyaru, cawqhantejj jaya marcaru apanucuta israelitanacajj jacapcäna uca chekaru, ucansti jupanacampi chicaraquiw ucanjja pakallko urunaca kamararacta, jan cunsa lurasa jan cunsa sasaraqui.\nUca pakallko urunaca pasatatsti, Tatitojj nayaruw parljjayaraquitäna aqham sasa:\n“Nayasti jumarojj, chacha, Israel marcan uñjiripatwa uscuracsma. Cunapachatejj nayajj cunsa jumaru yatiyäma ucapachasti janc'aquiw Israel marcarojj yatiyañamaraqui, uqhamat jupanacajj take cunsa suma yatipjjañapataqui.\nInampisa nayajj mä khoru jake toke arsurista jiwañapataqui uqham khorütap laycu; jichhajj waliquiwa, jumatejj jan uca khoru jakeru parljjaycasmajja, uca khoru cancañapa apanucuñapataqui, uqhamat uca jakejj jacascañapataqui, jupajj juchap laycuw jiwani, ucampisa nayajj jumaruw uca jaken jiwatapatjja wayt'äma.\nUcampisa jumatejj uca khoru jakeru parljjayäta uca khoru jacañapa apanucuñapataqui, ucatsti uca jakejj jani ist'cätamti, janiraqui uca khoru cancañapsa apanuccaniti, ucat jiwaraquini ucapachasti jupajj juchapatwa jiwascani, ucampisa jumajj jacañamjja khespiyasjjtawa.\nUcampisa jumatejj uca jakeru amuyt'ayäta jan jucha lurañapataqui, ucat jupajj amuyt'asjjaraquini, ucapachajj jupajj janiw jiwcaniti, jan ucasti jacascaquiniwa, juman arumaru ist'atap laycu, jumasti khespitaw uñjasiraquïta” sasa.\nTatitusti ucqhanpachwa amparapa lokjjatasin saraquitu: “Sartasim, ucat pampa tokeru saram ucanwa nayajj jumaru parljjayäma” sasa.\nNayasti sartastwa, ucatsti pampa tokeruw sararacta, ucanwa nayajj Tatitun c'ajquir cancañapa uñjaracta, cunjämatejj Quebar jawira thiyan uñjcäyätjja uqhama. Orakeru puriñcamaraquiw p'ekejja alt'asta,\nucampisa Tatitun ch'amapaw nayarojj phokhantitu, ucat sayt'ayaraquitu, ucatsti aqham sasaw parljjayaraquitu: “Jutam, ucat utamaru jist'antasim.\nJichhajj jumarojj phalanacampiw ñach'antapjjätam, ucatsti janiw ucat mistuncätati, janiraquiw marcanquirinacampis chicäcätati.\nUqhamarus nayajj lajjramjja lip'cattayaraquïmawa, laca mankhemaru, ucatsti amutuw tucuraquïta. Janiw uca jakenacaru juc'ampi tokcjjätati, khoru jakenacäpcchi ucasa.\nUcampisa nayatejj jumaru mä cunsa sañ munäma ucqhajja, amutütamatjja parlayjjaraquïmawa, ucat naya toket parlaraquïta: ‘Naya Tatituw ucjja arsta’ ucatsti qhititejj ist'añ muncani ucasti ist'aniwa, ucampisa cawquïritejj jan ist'añ muncani ucasti janiw ist'caraquiniti, naya toke sayt'asiri jakenacäpjjatapata.


45 waranq waranq bolivianw 2019 maranx qarwa kast uywanak uywañatakix churapxani\nJamuqa: El Diario\nAka marax, 45 waranq waranq bolivianw qarwa kast uywanak uywañatakix churatäni, 6.000 utjäwinw Chukiyawumpin Uru Urumpin P’utuxsimpin katuqapxani, PROCAMELIDOS wakichäwimpiw ukham churatäski sasaw tata Damian Doradox arsuwiyi, jupax Ayllunakamp Yapuchäwimp Uywachäwimp Jiltayir Sullka Kamanarakiwa.\n“Juk’amp sum marka apnaqañatakix, irpirinakax wakichäwinak uñakipapxañaxa. Marka irpirinakjamax, akham yanapt’asisax, aka wakichäw sartayasax Bolivia utjäwinakaruw juk’amp suma jakañ puriyapxäxa, khithinakati qarwa kast uywanak uywachapki jupanakan utjäwinakapana” sasaw tata Doradox sawiyi.\nTata Leonardo Floresaw wakichäw irptirixa. Jupax marka irpirinakan irnaqapxatap jach’acht’awiyi, Evo Morales Jilïr Irpiriw ukx p’iqicht’awiyi sawiyiwa. Nayrïr maranakat sipans pä kutiw qullqix jilxattayawiyata, ukampix juk’amp khusaw uywachatäni ukhamarakiw aychamp t’arwamp lip’ichimpis yäpar apnaqatarakïni.\n“Nayraqatax uywachañatakiwa, ukampiw umamp manq’amp uywachañ utanakampix juk’amp utjani, suma uywanakas utjarakiniwa” sasaw jupax arskasax qhanancht’awiyaraki./RAR


Bible in one year - Aymara Bible 1997 - April 15\n1. Ucatsti payïri orakejj Simeón tribun wawanacaparuw wact'äna. Uca orakesti Judá tribun orakepa taypincänwa.\n2. Aca marcanacaracwa catokapjjäna: Beerseba, Seba, Molada,\n5. Siclag, Bet-marcabot, Hazar-susa,\n6. Bet-lebaot, Saruhén, marcanaca. Takpachasti tunca quimsan marcanaca, jisc'a marcanacampi cuna.\n7. Uqhamaraquiw acnïri marcanacampi wact'araquïna: En-rimúm, Eter, Asán marcanaca, jisc'a marcanacampi cuna.\n8. Ucatsti take cawquïri jisc'a marcanacatï utjcäna uca jach'a marcanac thiyana, Baalat-beer sat orakcama, uqhamaraqui cawquïri Ramat sat marcatï utjcäna Néguev orakena ucanaca. Aca orakenacaw Simeonan wawanacaparojj wact'äna.\n9. Simeón tribun wawanacapan orakenacapasti, Judá tribun orakenacap taypincänwa, uca Judá tribun orakenacapajj wali jach'ätap laycu, ucatwa uca oraketjja Simeón tribun wawanacapar churataraquïnjja.\n10. Quimsïri orakesti Zabulón tribun wawanacaparuw wact'äna, korpasïwipasti Sarid chekacamaraquiw saräna.\n11. Uqhamaraquiw uca orakejj sarascaquïna inti jalanta tokeru Marala chekar puriñcama, ucatsti Dabeset chekanjam sararaquïna, uqhamat Jocneam uñcatasinquïr jisc'a jawirar tucuyañataqui.\n12. Uca Sarid chekatsti korpajj sarascaquïnwa inti jalsu tokeru, ucat Quislot-tabor sat orakempi korpasqui ucacama purisina, pasänwa Daberat tokeru, Jafía chekaru maqhatasaraqui.\n13. Ucqhatjja korpajj sarascaquïnwa inti jalsu tokeru Gat-hefer lugaräquis ucsa tokeru, Ita-cazín lugar cheka pasasina, Rimón chekar purisina Nea orakeru muytanisaraqui.\n14. Amsta toketjja korpajj muytanïnwa Hanatón sat chekanjama, uqhamat Jefte-el sat valleru mistunisaraqui.\n15. Uca orakensti tunca payan marcanacaw utjäna, jisc'a marcanacamp cuna, ucanacasti acanacänwa: Catat, Naalal, Simrón, Idala, uqhamaraqui Belén ucanaca.\n16. Aca orakenacaw Zabulón tribun wawanacaparojj wact'äna, take marcanacapampi, jisc'a marcanacamp cuna.\n17. Pusïri orakesti wact'änwa Isacar tribun wawanacaparu.\n18. Aca marcanacaraquiw jupanacarojj wact'äna: Jezreel, Quesu-lot, Sunem,\n19. Hafaraim, Sihón, Anaharat,\n20. Rabit, Quisión, Abez,\n21. Remet, En-ganim, En-hada, Bet-pases, uca marcanaca.\n22. Uca oraken korpapasti Tabor, Sahazima, Bet-semes sat chekcamaw purïna, Jordán jawirar purisina. Takpachasti tunca sojjtan marcanacänwa, jisc'a marcanacampi cuna.\n23. Aca orakew Isacar tribun wawanacaparojj wact'äna, take marcanacampi, uqhamarac jisc'a marcanacamp cuna.\n24. Pheskëri orakesti Aser tribun wawanacaparuw wact'äna.\n25. Acnïri marcanacaw wact'änjja: Helcat, Halí, Betén, Acsaf,\n26. Alamelec, Amad, Miseal, marcanaca, ucatsti inti jalanta tokerojj purïnwa Carmelo sat kollucama, uqhamaraqui Sihor-libnat ucacama.\n27. Inti jalsu toket korpajj amsta tokeruw saräna Bet-dagón chekacama, Zabulón tribun orakepar puriñcama, uqhamaraqui Jefte-el, Bet-emec, Neiel, ucaru puriñcama, uqhamata Cabul sat chekar mistusaraqui,\n28. ucatsti acnïri marcanacampi cunaraquïnwa: Abdón, Rehob, Hamón, Caná marcanaca, uqhamata jach'a Sidón marcaru purisa.\n29. Ucjjarusti uca korpajj Ramá sutini lugar tokeruw muytäna, uqhamaraqui Tiro sat suma kalanacat lurat marcäquis ucsaru, ucata Husa satäquis ucsa tokeru sarasa, Mediterráneo sat jach'a kotaru tucuyasaraqui. Ucatsti Mahaleb, Aczib,\n30. Uma, Afec, Rehob marcanac cuna. Takpachasti pä tunca payan marcanacänwa, jisc'a marcanacampi cuna.\n31. Aca orakenacaw Aser tribun wawanacaparojj wact'äna.\n32. Sojjtïri orakesti Neftalí sat tribun wawanacaparuw wact'äna.\n33. Aca oraken korpapajj kalltänwa Helef, Alón-saananim, Adami-neceb uqhamaraqui Jabneel sutini orakenacata, Lacum sat chekacama, ucatsti Jordán jawiraruw tucuyäna.\n34. Inti jalanta toketjja korpasti muytanïnwa Aznot-tabor uca chekanjama, uqhamaraqui Hucoc sat chekanjam pasasina, ucatsti Zabulón tribun orakepampiraquiw aynacha toketjja corpasïna, uqhamaraquiw inti jalanta toketjja korpasïnwa Aser sat tribun orakepampi, ucatsti inti jalsu toketjja Neftalí tribun orakepajj Jordán jawircamaw puriraquïna.\n35. Wali jach'a perkanacampi muyuntayat marcanacapajj acanacänwa: Sidim, Zer, Hamat, Racat, Cineret,\n37. Cedes, Edrei, En-hazor,\n38. Irón, Migdal-el, Horem, Bet-anat, uqhamaraqui Betsemes sat marcanaca. Takpachasti tunca llätuncani marcänwa, jisc'a marcanacamp cuna.\n39. Aca orakenacaw Neftalí tribun wawanacaparojj wact'äna, take jach'a marcanacampi uqhamarac jisc'a marcanacampi cuna.\n40. Pakallköri orakesti Dan tribun wawanacaparuw wact'äna.\n41. Acnïri marcanacaraquiw wact'äna: Zora, Istaol, Er-semes,\n42. Saalabín, Ajalón, Jetla,\n43. Elón, Timnat, Ecrón,\n44. Elteque, Gibetón, Baalat,\n45. Jehúd, Bene-berac, Gat-rimón,\n46. Mejarcón, Racón, uca marcanaca, uqhamaraqui cawquïri oraketï Jope sat marca uñcatasincqui ucanacamppacha.\n47. Ucampis uca orakenacajj pisïnwa Dan tribun wawanacapataquejja; ucatwa jupanacajj Lesem sat marcaru catuntapjjäna, uqhamaraqui t'unjapjjäna, take uca marcan jaquir jakenacaru jiwarayasa. Ucatsti uca marcan sutipjja jakoquipapjjaraquïnwa Dan sasa sutichasa, nayra awquipat amtasisa. Uqhamatwa uca marcan jacapjjäna.\n48. Aca orakenacaw Dan tribun wawanacaparojj wact'äna, take marcanacampi, jisc'a marcanacampi cuna.\n49. Cunapachatejj israelit jakenacajj orakenac churaña sapa mayniru tucuyjjapjjän ucqhajj, Josué chacharuw orakepa churapjjaraquïna jupanacan orakenacap taypiru,\n50. cunjämtï Diosajj siscän uqhamar phokhasajj Timnat-sera uca marca Josué chacharojj jupan mayitaparjama churapjjäna, cawquïri marcatï Efraín tribun kollunacap tokenccäna uca. Josué chachajj uca marcjja sumwa wastat luräna, ucat ucan jacasjjaraquïna.\n51. Take aca orakenacwa Eleazar sacerdotempi, Josué chachampi, uqhamaraqui Israelan jach'a jilïri jakenacampejj uca tunca payan Israelan tribunacaparojj churapjjäna, Dios nayräjjana, uqhamaraqui cawqhantï Tatitump Jiquisiñ Carpajj luratäcäna uca Silo sat chekana. Uqhamaw orakenacajj takeniru churatäna.\n1. Diosasti Josué chacharojj aqham sänwa:\n2. “Jumasti israelit jakenacampi parlam, ucatsti saraquim mä marcanaca thakhasipjjam ucaru imantasiñataqui, sasa, cunjämatï nayajj Moisesarojj ewjjawaycäyäta uqhama.\n3. Uca marcanacasti cawquïri jaketï masiparu, mä chijina jan jiwayañ amtasin jiwayqui ucanacan imantasiñapataquïniwa, uqhamata phoksusiñ muniri jaketa jaltañataqui.\n4. Cawquïri jaketï uqhama imantasiñ thakhani ucajj, marca mantañaru purisajj, uca marcan take jilïri jakenacaruw arsusiwayani cuntï lurqui uca. Ucatwa jupanacajj marcaru mantayapjjani, uqhamaraqui mä utsa jacañapataqui churapjjaraquini.\n5. Ucata cawquïri phoksurir jaketï jutani uca jake jiwayirin khepapa ucqhajj, marcan jilïri jakenacapajj janiw juparojj catuyapcaniti, jupajj janiw uca jakerojj jiwaycänti juparu uñisisina, jan ucasti mä chijïnwa jan jiwayañ munasa jiwayäna uca laycu.\n6. Ucampis uca jake jiwayirejj marcanwa kheparani, ucatsti uca marcan jach'a jilïri jakenac nayrakatanarac arsusini, cuntï lurcatayna uca, uqhamaraqui cunapachatï uca marcan sacerdotepas jiwjjani ucqhacama. Uca jiwayir jakejj ucanaca pasjjepanjja, puedjjew cuttanjjaña cawqhattï jaltancäna uca chekaru, uqhamaraqui marcaparusa, quipca utaparusa.”\n7. Ucatsti israelit jakenacajj acnïri marcanacwa ajllipjjäna imantasiñataquejja, Cedes sat marca Galilea orakena, cawquïritï Neftalí tribun kollunacapanccäna uca, Siquem sat marca Efraín tribun collunacapana, uqhamaraqui Quiriat-arba sat marca, cawquïritï Hebrón sutinïcaraquïna, Judá tribun kollunacapana.\n8. Uqhamaraquiwa qhursa Jordán jawir thiyanjja, Jericó marca tokeru intis jalsunqui ucsatjja ajllipjjäna Beser sat marca, Rubén tribun orakepana. Ucatsti Galaad oraketjja Ramot sat marca ajllipjjäna, Gad tribun orakepana, uqhamaraquiw Basán orakenjja ajllipjjäna Golán sat marcaru, Manasés tribun orakepana.\n9. Uca marcanacaw ajllitäna israelit jakenacan imantasiñapataquejja, uqhamarac yakha marcat jutir jakenacataquisa. Uca marcanacanwa imantasipjjañapäna cawquïri jaketejj mä chijiru jan muncasina jake masiparu jiwayän ucajja, uqhamata jan phoksusir jaken jiwayatäñataqui janïra takpach marcanquir jakenacar juchanacap arsusquipana.\n1. Diosaw imantasiñasajja, ch'amañchirisasa, jupaw chijinacan arjjatirisajja.\n2. Uca laycuw jan ajjsarapcañäniti, orakes qhathatiscpan, kollunacas lamar kotar tincuntascpan,\n3. mathapinacapas khothutiscpan, ojjoscaracpan, kollunacarus ojjeñapamp qhathatiyascpan.\n4. Mä jawiraw Diosan marcaparojj cusisiyi, Alajjpachanquirin kollan marcaparu.\n5. Diosajj marcap taypinquiwa, jupaw imascani; Diosaw khanjtatpach marcaparojj yanapascani.\n6. Marcanacajj ojjopjjewa, reyinacajj qhathatipjjewa, orakejj qhathatiwa, ch'aman arup ist'asiyqui ucapachajja.\n7. Jan amuyt'asiri jaketjja jithektam; jupan arunacapanjja janiw yatiñ cancaña jicjjatcätati.\n8. Yatiñ cancañajja yatiñan jakerojj amuyt'ayiwa sarnakañapanjja, ucampis jan amuyt'an jakerojj pachpa jan wali luratanacapaw sallkji.\n9. Jan amuyt'an jakenacajj juchapatjja janis cunäcaspa uqhamwa jan yäkapquiti, ucampis cheka lurir jakenac taypinjja suma jacañawa utji.\n10. Chuymawa jupan pachpa llaquisitapjja yatisi; cusisiñapsa janiraquiw jan uñt'atanacarojj yatiyquiti.\n11. Ñankha jakenacan utapajj tucjatäniwa, ucampis asqui lurir jakenacan utapajja janiw tucjatäcaniti.\n32. “Jan ajjsarapjjamti, jisc'a tama ovejanacajja, ucampis alajjpach Awquimajj qhuyapayasiñapana reinop churaña munapjjtam.\n33. Cunatejj utjapctam ucjja aljapjjam, ucatsti qhititejj jan cunanïpqui ucanacar churjjapjjam; uqhamat jan merk'esir bolsanac lurasipjjäta, alajjpachansti jan tucusquir yänacaraqui imasipjjäta, ucansti lunthatas janiw apscaniti janiw qharus qharuntcaraquiniti.\n34. Uqhamajj cawqharutï jumanacajj yänacam imasipcta, ucqhancaraquiniw chuymanacamajja.\n35. “Waquicht'asit suyt'apjjam isthapita, lamparanacams khantayasisa.\n36. Cunjämatejj mä uywatanacajj uywiriparu casarasïwit cutt'aniñapjja janc'aqui punc jist'arañataqui suyt'apjje: ‘Niyach lekt'ancan’ sasa, uqhamay suyt'apjjam.\n37. Cusisiñanïpjjewa cawquïr uywatanacarutï uywiripajj suyquiri jicjjatqui ucanacajja. Khanacwa sapjjsma, uca uywiripajj jupa quicpaw wact'ayasin mesar kont'ayasajj mank'jja loktaraquini.\n38. Chica arumas purinpan, jan ucajj willjtarusa uqhamtï waquicht'ata suyt'asquir jicjjatanejja, cusisiñanïpjjewa uca uywatanacajja.\n39. Ac yatipjjaraquim: Mä utanitejj cuna horasa lunthatan jutañapa yatispa ucqhajja, janiw iccaspati, ni lunthatarus utaparojj cun lunthatsuñataquis mantaycaspati.\n40. Uqhamaraquiy jumanacajj waquichatäpjjamjja; Jaken Yokapasti cuna horasatï jan amuyasipcäta, ucqhaw jutani.”\n41. Ucapachaw Pedrojj Jesusarojj jisct'äna: —Tata, ¿aca amuyt'äwjja nanacataquiquit uchta jan ucajj takenitaquicha? —sasa.\n42. Tatitusti sänwa: —¿Qhitirac suma phokheri amuyt'an mayordomosti, qhitirutï utanipajj utapanquirinacar horasapar mank'ayañatac jaytisti?\n43. Cusisiñaniw cawquïr uywatarutejj utanejj purinisajj take lurañanacap phokhasquir jicjjatqui uca uywatajja.\n44. Khanacwa sapjjsma, uca uywatarojj utanejj take cunat apnakerit uchani.\n45. Ucampis uca uywatatejj utanin jayat purisincañap amuychejja, ucatsti yakha warmi chacha uywatanacarus nuwarchejja, ucatsti mank'añaru, umañaru, machantañaru uchasiscchejja,\n46. ucapachaw utanipajj jan suyquis uca uru cutt'anjjani, jan yatquis uca horasaruraqui; ucat uca uywatarojj jach'a mutuña churani jan iyawsirinacamp chica t'akhesiñapataqui.\n47. “Mä uywatatejj yatchi cuntejj utanipajj munqui jupan lurañapjja ucat jan waquiyascchiti ni jayscaracchisa, uca uywatajj mutuyäwi catokani.\n48. Ucampis jan yatir uywatatejj jan walinac lurchi ucajja, juc'a mutuyäwic catokani. Qhitirutejj walja churatäqui ucatjj waljaraquiw mayitäni; qhitirutejj walja catuyatäquejja ucasti juc'ampiraquiw mayitäni.\n49. “Nayajj acapachar nina nactayiriw jutta; nayajj wal munirista uca ninajj niya naqhjjaspa uca.\n50. Mä bautismo toke yant'atäñajjaw waquisini, ucatsti ¡cunjämsa t'akhesëjja phokhasiñapcamajja!\n51. ¿Jumanacast amuyapjjtati nayan acapacharu sumancañ apanitajja? “Janiw” sapjjsmawa, jan ucasti jaljtañacwa apantjja.\n52. Jichhat ucsarusti, mä familian pheskani utjirejj jaljtapjjaniwa, quimsanejj pani contra, paninisti quimsan contra.\n53. Awquejj yokap conträniwa, yokasti awquip contraraqui; taycasti phuchap contra, phuchasti taycap contraraqui; taycch'isti yojjch'ap contra, yojjch'asti taycch'ip contraraqui.”\n54. Jesusajj uqhamaraquiw jakenacarojj säna: “Cunapachatï jumanacajj inti jalanta toket kenayanac sartanir uñjapjjta ucqhajja: ‘Jalluw purini’ sapjjtawa, ucatsti uqhampuniraquiwa.\n55. Aynach toket thayajj thayt'anipansti: ‘Jichhürojj lupïniw’ sapjjtawa, ucatsti uqhampuniraquiwa.\n56. ¡C'ari chuymaninaca! Jumanacajj yatipjjtawa alajjpachansa, orakensa uñnakapat amuyt'añjja, ucatsti ¿cunatarac aca urunacan jacapcta ucsti jan amuyt'añ yatipjjaractasti?\n57. “¿Cunatsa jan jumanacpachata uñjasipjjta cunatejj chekäqui ucatjja?\n58. Maynitejj quejantstamjja, ucatsti jupamp sarsta autoridad nayrakataru uñstiri, jumasti thaquin jupampi sarcasa sumancthapim jumarojj jan juezan nayrakataparu apañapataqui, juezasti policiaruw catuyätam, policiasti carcelaruw apantätam.\n59. Sismawa, ucqhatsti janiw mistcätati takpach kollke pagañamcamajja.”


Global Voices Aymarata » Marawi, Filipinas markan ch’axwaw utjatapxat jan walt’äwinakax jamuqanakan ukat video-nakan uñt’ayasi · Global Voices Aymarata » Print\nJaqukipäw uñt'ayata/apkatata 17 Mara t'aqa phaxsi 2017 18:03 GMT 1\t · Qillqiri Mong Palatino (es) ukan jaqukipiri\tGabriela García Calderón Orbe, Victoria Tinta Quispe\nCategoria-naka: Asia Oriental, Filipinas, Citizen Media, Guerra & Conflicto, Política\nMarawi markan uta thiyanakax q’ala lluxthaptatkamakiwa, iyawsäwimp apnaqatawa .\n23-ni uru saraqkipan llamayu phaxsit 2017 maratx mä tama ISIS uksan chikanchasirix Marawi uksan isla Mindanao, sur de Filipinas marka chiqawjaruw yanqhachatayna . Jilïr irpiri uksatx ley marcial ukwa uka yanqhachirinakatak apsu, yaqha markanakar ISIS uksat jan ch’iqinuqtaw utjañapatak jark’t’aw utjayañataki.\nEjército-mp militar-ampix ch’axwthaptawayiwa, Maute sutinix Marawi markachirinakaruw ch’ujtayañapatak mayt’atayna. 7 uru saraqat mara t’aqa phaxsitx 46,000 jan ukax 220,000 wila masiruw utanakapat jitjtayatatayna . Jilïr irpirix 33 katuqañ utaw utji sasinw yatiyi, ukampins 18,000 jaqirukiw katuqasin sasinw yatiyaraki.\nCh’axwawit kimsa siman mäkiptatarux Marawi markan utanakapax q’ala allinuqutaw uñjasïna. Uka jan walt’äwin aynacht’ayatax kunapachatï markachirinakas yatiyaw yatiyirinakas jamuqanak video-nak uñt’ayapkan ujaw sum yatisïna\nUka jan walt’aw utjatapatx Maute tamaruw juchanchapxi, maysatx ejército uksarus juchancharakiwa kunalaykutï ataques aéreos ukax sapa kutiw utji. Ejército uksankirix nänakax operaciones ‘bombardeo quirúrigico’ ukampiw sarantasipkta, ukatx yaqhip markachirinakax jisk’achasinw bombas aéreas ukamp jaqjanipxit sasinw sapxi.\nMarawi, Majul Gandamra, alcalde-x markapan jan walt’aw utjatapampix aynacht’ayatawa :\nCiviles jupanakar jan llakt’asis jiwayapk ukatw jachta, jaqinakajan utanakapax aynacht’ayätak ukatw jachta, Islam ukan jan walt’äwis jaqinakar aynacht’ayk utanakas aynacht’aykatak ukat jachta.\n30 uru saraqkipan llamayu phaxsitx jilïr irpirix 19 civiles ukjaw terroristas amparanakapan jiwata  sasinw yatiyi.\nPachpan jakasirinkaw aynacht’äwin jikxatasipxi, ukhakamax aynacht’äwix sarantaskakiwa. Ch’axwawix niya tukusxaniwa, Marawi marka sum utt’ayañax ch’amaniwa, kunalaykutï utanakax ejércitomp militantinakamp ch’axwthatatapatw aynacht’ayata.\nUkjarux Marawi markan jan walt’äw utjkï ukxat jamuqanak video-nakaw uñt’ayasi:\nPalla pallanakax Marawi, uksan q’umachäwin sarantapxi. Najib Zacaria, jupan jamuqapawa, iyawsäwimp apnaqata\nTanque-nak pallapallanakaw Marawi uksan ch’iqinuqtatapxi, Maute tamankir jaqinakar jaqsuñataki. Najib Zacaria, jupan jamuqapawa, iyawsäwimp apnaqata.\nMarawi markan kallinakapax ch’usakiwa. Maulana Mamutuk, jupan jamuqapawa, iyawsäwimp apnata.\n«Akax janiw Alepo-kiti. Marawi markawa», televisión Gerg Cahiles ukan yatiyaw yatiyiripax sasinw qillqt’awayatayna. Facebook ukat Instagram ukan apkatak jamuqawa.\nURL to article: https://aym.globalvoices.org/2017/06/8854


Janipun kʼarisipjjañäniti | Congregacionan yatjjatañataki\nYatiyañataki (congregacionan yatjjatañataki) | Octubre 2018\n“Maynit maynikamajj cheqa arunakpuni parlapjjam” (ZAC. 8:16).\nCANCIÓN: 56, 124\n¿Kunjamsa Supayajj jaqenakar engañji?\n¿Kunatsa jaqenakajj kʼarisipjje?\n¿Kunjamsa kunatï cheqäki ukpun parlsna?\n1, 2. ¿Kunas jaqerojj jukʼamp jan waltʼayawayi, ukat khitis ukatak juchanejja?\nTELEFONOSA, focosa, autosa, refrigeradorasa, yaqha ukhamanakasa jaqen uñstayatawa, ukanakajj jakäwisan yanaptʼistuwa. Ukampis yaqhepanakajj janiw yanaptʼkistuti. Sañäni, pistolanakasa, oraqer allintat bombanakasa, cigarronakasa, bomba atómica sasin uñtʼatäki ukasa jukʼampikiw jan waltʼayistu. Ukampis ukanakat sipan jukʼamp nayra uñstkäna ukaw jaqerojj jukʼamp jan waltʼayawayi. ¿Kunas ukajja? Kʼarisiñawa. Ukajj jan cheqätap yatkasin jaqenakar engañjañ amtampi parlañawa. Nayrïr kʼarisirejj Supayawa, jupajj ‘kʼarin awkipawa’ sasaw Jesusajj säna (Juan 8:44 liytʼañataki). ¿Kunapachas jupajj kʼarisiñ qalltäna?\n2 Walja waranqa maranak nayraw Edén jardinan kʼarisiñ qalltäna. Adanampi Evampejja, Diosajj jupanakar churkäna uka paraisonwa wali sum jakasipjjäna. Ukampis Jupajja, ‘aski ukhamarak ñanqha yatiñ churir qoqatjja janiw manqʼapjjätati, manqʼapjjäta ukapachasti jiwapjjätawa’ sasaw säna. Supayajj ukanak yatkchïnsa, mä katari toqew Evar engañjäna, ukhamatwa kʼarisiñ qalltäna. Akham sänwa: “Janiw jiwapkätati. Diosajj yatiwa, kunapachatejj jumanakajj uka qoqan achunakapata manqʼapjjasma ukkhajj yatipjjasmawa kunatejj askïki, ukhamarak ñanqhäki ukanakjja, ukatsti Diosjamäpjjasmawa” sasa (Gén. 2:15-17; 3:1-5).\n3. 1) Supayajj jan wali amtampiw yatkasin kʼarisïna sasajj ¿kunatsa sistan? 2) ¿Supayan kʼarisitapat kuna jan walinakansa uñjastanjja?\n3 Supayajj jan wali amtampiw kʼarisïna. Evajj qoqat manqʼantasajj jiwañapänwa, uk jupajj sum yatïna. Adanampi Evampejja, Jehová Diosar janiw istʼapkänti ukatwa tiempompejj jiwapjjäna (Gén. 3:6; 5:5). Janiw ukakïkiti, ‘jiwañajj taqe jaqenakaruw katuntäna, taqenin juchachasipjjatap layku’. Ukat “mä reyjamaw apnaqäna, jupanakajj janis Adanjam juchachasipkchïnjja, jupanakarojj jiwañajj apnaqaskakïnwa” (Rom. 5:12, 14). Jichhürunakanjja, janiw kunjamtï Diosajj qalltan munkäna ukham wiñayataki jan juchani jakktanti, jan ukasti, mä 70 maranakakiw jaktanjja, jukʼamp chʼamaninakakiw 80 maranakas jakapjje. Ukhamäkchisa jakañajj ‘jan waltʼañanakampi, ukhamarak chʼama tukuñanakampi’ phoqantatawa (Sal. 90:10, Aymar Biblia). ¡Ukajj wali llakkañawa! Supayan kʼarisitapatwa ukhaman uñjastanjja.\n4. 1) ¿Kuna jisktʼanakar qhanañchañas wakisi? 2) Salmo 15:1, 2 qellqatarjamajja, ¿khitinakakis Diosan amigopäpjjaspa?\n4 Jesusajj Supayat akham sänwa: “Kunatï cheqäki ukatjja saranukünwa, kunatï cheqäki ukajj jan jupan utjatap layku” sasa. Supayajj pachpakïskiwa, aka ‘oraqen jakirinakarojj’ taqeniruw engañjaski (Apoc. 12:9). Ukampis jiwasajj janiw Supayampi engañjatäñ munktanti. Ukatwa aka kimsa jisktʼanakar qhanañchaskañäni: ¿Kunjamsa Supayajj jaqenakar engañji? ¿Kunatsa jaqenakajj kʼarisipjje? Jiwasajj janiw Adanjamasa ni Eva warmjamas Jehová Diosamp sum apasitas aptʼasiñ munktanti, ukhamajj ¿kunjamatsa kunatï cheqäki ukpun parlatas uñachtʼaysna? (Salmo 15:1, 2 liytʼañataki).\n5. ¿Kunjamsa Supayajj jaqenakar engañji?\n5 Apóstol Pablojja, ‘Supayampi jan engañjayasiñasatakejj’ kunsa lursna uk yatïnwa. Jupajj akham sänwa: “Kunanakampis jupajj sipitjañ munistu uk jiwasajj sum yattanjja” sasa (2 Cor. 2:11, nota). Supayajj aka oraqpachwa apnaqe, kʼari religionanakarusa, jan wali gobiernonakarusa, walja qollqe ganañ amtampi negocionak lurapki ukanakarus apnaqarakiwa, uk jiwasajj yattanwa (1 Juan 5:19). Ukhamasti Supayampi demonionakampiw akapachan munañanïpki ukanakar kʼarinak parlapjjañapatak apnaqapjje (1 Tim. 4:1, 2). Sañäni, negocionak lurir yaqhep jaqenakajja, kʼarinak parlasaw kunatï jaqenakar jan waltʼaykaspa ukanak aljapjje, jan ukajj walja qollqe ganañ amtampiw uk lurapjje.\n6, 7. 1) ¿Kunatsa kʼari religión pʼeqtʼirinakajj jukʼamp juchanïpjje? 2) Religión pʼeqtʼirinakarojj ¿kuna kʼarinak yatichirsa istʼirïta?\n6 Kʼari religión pʼeqtʼirinakajj jukʼamp juchanïpjjewa. ¿Kunatsa ukham sistanjja? Kʼari yatichäwinakapar creyirinakasa, kuntï Diosajj uñiski uk luririnakasa wiñay jakañ katoqañ aptʼasipjjaspawa (Os. 4:9). Jesusajj aka oraqenkkäna ukhajja, religión pʼeqtʼirinakajj kunjamsa jaqenakar engañjapjjäna uk yatïnwa. Ukatwa qhana arumpi jupanakar akham säna: “¡Escribanaka, fariseonaka, ay kamachapkakïta kʼari chuyman jaqenaka! Jumanakajj mä arkir jikjjatañatakejj waña oraqnamsa qotnamsa sarapjjtawa. Jumanakan arkirimäjje ukhajja, jumanakat sipansa Gehenar jukʼampi sarir tukuyapjjtajja” sasa, Gehena arojj wiñayatak jiwaña sañwa muni (Mat. 23:15). Jesusajj jupanakar juchañchänwa, akham sarakïnwa: “Jumanakan awkimajj Diablowa, jupat jutirïpjjtawa”, jupajj ‘jiwayirïnwa’ sasa (Juan 8:44).\n7 Pastoranakasa, tata curanakasa, yaqha ukham sutininakas oraqpachanwa utji. Jupanakajj fariseonakjamarakiw “kunatï cheqäki uk jan uñtʼapjjañapatakejj jaqenakar jarkʼapjje”, ukatjja “kunatï Diosat cheqäki” ukjja kʼariruw tukuyapjje (Rom. 1:18, 25). Jupanakajj kʼarinakwa yatichapjje. Sañäni, “jan wali jaqenakajj infiernoruw sarjjapjje”, “almasajj jiwatat jakaskakiwa”, “chacha pura jan ukajj warmi pura sarnaqañasa casarasiñasa Diosatakejj walikïskiwa” sasaw sapjje.\n8. 1) ¿Kamsasas politiconakajj kʼarisipjjani? 2) ¿Kunsa jiwasajj uk istʼasajj lurañasa?\n8 Politiconakajj kʼarinakampiw jaqenakar engañjapjje. Jupanakajj niyaw akham kʼarisipjjani: “¡Suman jakasiñampi jan ajjsaras jakasiñampiw utj-jje!” sasa. Ukampis “ukhaw jankʼakejj mä akatjamat jupanakjjar tʼunjäwejj jutani”. Ukhamajj janipuniw uka kʼarimp engañjayasiñasäkiti, akapachajj jukʼamp jan waliruw sarani. “Kunjamtï mä lunthatajj arum jutkejja, ukhamarakiw Jehová Diosan urupajj jutani” uk jiwasajj sum yattanjja (1 Tes. 5:1-4).\n9, 10. 1) ¿Kunatsa jaqenakajj kʼarisipjje, ukat kʼarisipjjatapat kuna jan walinakas utji? 2) ¿Kunsa Jehová Diosat jan armañasäki?\n9 Jichhürunakanjja, janiw munañan jaqenakakejj kʼarisipkiti, jan ukasti waljaniw ukham lurapjje. Wali uñtʼat mä revistajja, “kunatsa kʼaristan” sat mä yatichäwipan akham sänwa: “Kʼarisiñajj janis kuna juchäkaspa ukhamwa jaqenakajj amuyjjapjje” sasa. Jaqenakajj jarkʼaqasiñataki, jan wali luratanakap imtʼañataki, pantjasitanakap imtʼañataki, jan ukajj trabajon suma lugarankañataki, jilpach qollqe ganañatakiw kʼarisipjje. Ukatjja uka qellqatajj akham sarakïnwa: “Jaqenakajj jan uñtʼatanakarusa, trabajir masinakaparusa, amigonakaparusa, familiaranakaparus facilakiw kunayman kʼarisipjje” sasa.\n10 Ukham kʼarisipjjatapat ¿kuna jan walinakas utji? Maynit maynikam janiw confiyasjjapjjeti, ni sumsa apasjjapjjeti. Sañäni, mä warmejj esposoparu yaqha chachampi engañaspa, ukat uk imtʼañatakejj kʼarisispa ukhajja, ¿kunjamakis esposopajj jikjjatasispa? Maysa toqetjja, mä chachajj jaqenak nayraqatan wali munasir awkïkaspasa ukham tukuspa, ukampis utanjja esposaparusa wawanakaparus jiskʼachaspa, nuwaspa ukhajj jan walipunïspawa. Ukampis ak amtañasawa, janiw jupanakajj kunsa Jehová Diosar imtʼapkaspati, “Diosatakejj taqe kunas uñjkañawa, wali qhanarakiwa” (Heb. 4:13).\n11. Kuntï Ananías chachampi Safira esposapampejj lurapkäna ukajj ¿kunsa yatichistu? (Página 6 ukankir dibujo uñjjattʼäta).\n11 Diosan Arupanjja, nayrïr patak maranakan jakir mä chacha warmitwa parli, jupanakajj Ananías, Safira sat cristianonakäpjjänwa, Supayaw Diosar engañjapjjañapatak jupanakar amtayäna. Oraqep aljasajja, taqpach aljat qollqsa apostolonakar churapkaspa ukhamwa amuyayapjjäna, ukampis janiw taqpach churapkänti. Uka chacha warmejj jilat kullakanak nayraqatan suma jaqet uñjatäñwa munapjjäna, wali wajjtʼasir chuymanïpkaspas ukhamwa uñjayasiñ munapjjarakïna. Jehová Diosajj kʼarisipjjatap uñjaskänwa, ukatwa jupanakar castigäna (Hech. 5:1-10).\n12. Jan wali amtampi kʼarisirinakajj jan arrepentisipkani ukhajj ¿kunas jupanakar pasani, ukat kunatsa?\n12 ¿Jehová Diosatakejj kʼarisiñajj walikïskiti? Jan wali amtampi kʼarisirinakatï jan arrepentisipkani ukhajja, Supayjamarakiw ‘ninampi azufrempi aqaskir qotar jaqontatäpjjaniʼ. Mä arunjja, wiñayatakiw jiwayatäpjjani (Apoc. 20:10; 21:8; Sal. 5:6). ¿Kunatsa ukham sistanjja? Jehová Diosajja, kʼarisirinakarojj ‘ajjtaskañanak luririnakarjamaw’ uñji (Apoc. 22:15, nota).\n13. ¿Jehová Diosajj kunjam Diosasa, ukat kun lurañatakis uk yatiñajj chʼamañchtʼistu?\n13 Jehová Diosajj janiw ‘jaqenakjam kʼarïkiti’. Cheqas Diosajj ‘janipuniw kʼariskaspati’ (Núm. 23:19; Heb. 6:18). Biblianjja ‘kʼari parlañanakarojj’ uñisiwa sasaw qhanañchi (Prov. 6:16, 17). Diosampi suma uñjatäñatakejj kunatï cheqäki ukpunwa parlañasa. “Jan jumanakpurajj kʼarintasipjjamti” siski uka arunakarus istʼañasarakiwa (Col. 3:9).\n‘CHEQA ARUNAKPUN PARLTANJJA’\n14. 1) Cheqpach cristianonakampi kʼari religionankirinakampejj ¿kunansa jan pachpäktanjja? 2) Lucas 6:45 qellqatankki uka yatichäwit qhanañchtʼma.\n14 Cheqpach cristianonakajj ¿kunansa kʼari religionankirinakampejj jan pachpäktan? Jiwasajj ‘cheqa arunakpun parltanjja’ (Zacarías 8:16, 17 liytʼañataki). Apóstol Pablojj akham sänwa: ‘Diosan servirinakapjamaw uñtʼayastanjja’ sasa (2 Cor. 6:4, 7). Jesusajja, maynejj ‘kunatï chuymapan phoqantatäki ukwa parli’ sasaw säna (Luc. 6:45). Ukhamasti kunatï cheqapäki ukajj chuymasan utji ukhajja, janipuniw kʼarisktanti. Antisas trabajir masinakasarusa, amigonakasarusa, familiaranakasarus cheqpun parltanjja. Kunapachas cheqpun parlañasa uk jichhajj mä qhawqha yatjjatañäni.\n¿Kuna jan walinsa aka tawaqojj uñjasi? (Párrafos 15, 16).\n15. 1) ¿Kunatsa jamasat jan walinak lurañajj jan walïki? 2) Jan walinak lurañar wiytapjjeristam ukhajj ¿kamachasmasa? (Qhanañchäwip uñjjattʼäta).\n15 Jumatï waynästa jan ukajj tawaqöstajja, escuela masinakamampejj sum apasiñ munpachätajja. Ukampis ukatakejj janipuniw jamasat jan walinak lurañamäkiti. Yaqhepanakajja familiapampïsipki ukhasa congregacionansa suma cristianöpkaspas ukhamaw tukupjje, ukampis Diosar jan servir wayna tawaqonakampi chikachasipjje, jan ukajj redes sociales sasin uñtʼatäki uka toqnam parlapjje ukhajja, janiw ukhamäpkiti. Jan wali arunakwa parlapjje, jan suma isinak uchasipjje, jan wali musicanak istʼapjje, alcohol umapjje, drogasipjje, jamasat mä tawaqompi jan ukajj mä waynampi uñtʼasipjje, jan ukajj jukʼamp jan walinakwa lurapjje. Awk taykaparusa jilat kullakanakarusa Jehová Diosarus engañapjjewa (Sal. 26:4, 5). Ukampis Jehová Diosajja, taqe chuymati servisktan jan ukajj lakampikich Jupar jachʼañchasktan uk sum yati (Mar. 7:6). Antisas aka arunakar istʼañamaw wakisispa, Bibliajj akham siwa: “Jucharar jaqenakat jan envidiasimti, jan ukasti Tatiturupuni ajjsaram” sasa (Prov. 23:17). *\n16. Jehová Diosar sapürunjam serviñatak solicitudjja, ¿kunjamsa phoqantañama?\n16 Inas jumajj precursor regularata jan ukajj precursor especialata, Betelana jan ukajj yaqha ukhamanakan serviñ munsta. Mä solicitud phoqantkasajja, kʼumaräsktati janicha, kunanakampis kusistʼañ yatta, cristianjamat sarnaqta janicha, uka jisktʼanakar qhanañchasajj kunatï cheqäki ukwa phoqantañama (Heb. 13:18). Ukampis jan walinak luratamat inas jan sum jikjjataskstati, jilïr irpirinakarus jan uk yatiykstati, ukhamächi ukhajj ¿kunsa lurasma? Jupanakaruw yanaptʼa mayiñama, ukhamat Jehová Diosar qʼoma concienciampi serviñamataki (Rom. 9:1; Gál. 6:1).\n17. Jilat kullakanakat jisktʼapjjestani ukhajja, ¿kun lurañasas wakisispa?\n17 Maysa toqetjja, gobiernonakajj Diosan Reinopat yatiyañ jarkʼapjjaspa, ukat jilat kullakanakat yatjjatañ munas jisktʼapjjestaspa ukhajja, ¿kunsa lurañasa? ¿Taqe kunti yatiyañasa? Romankir gobernadorajj Jesusar jisktʼkäna ukhajj kunsa luräna uka toqet amuytʼañäni. Jupajj ‘amuktʼañ horasasa, parlañ horasas’ utjiwa siski ukarjamaw luräna, janiw awisajj kuns arskänti (Ecl. 3:1, 7; Mat. 27:11-14). Jilat kullakanakat jisktʼapjjestaspa ukhajja, amuytʼasisaw kuns parlañasa, ukhamat jupanakar jan walinakat jarkʼaqañataki (Prov. 10:19; 11:12).\nKuna horasas amuktʼañasa kuna horasas parlañasaraki ¿uk amuytʼañatakejj kunas yanaptʼistaspa? (Párrafos 17, 18).\n18. Jilïr irpirinakajj juchar purtʼasir mä jilatata jan ukajj kullakat jisktʼapjjestani ukhajj ¿kunsa lurañasa?\n18 Yaqha toqet amuytʼarakiñäni. Mä cristianon mä jachʼa juchar purtʼasitapsa yatksna ukham sañäni. Niyakejjay jilïr irpirinakajj congregación qʼomäñapatak yanaptʼapjjchejja, inas ‘kunsa uka toqet yatta’ sasin jisktʼapjjchistaspa. ¿Kamsañänisa? Juchar purtʼasiritï amigosächi jan ukajj familiarasächi ukhajj ¿kamsañänisa? Biblianjja “cheqa testigojj kunatï cheqäki ukwa arsu” sasaw qhanañchi (Prov. 12:17; 21:28). Ukhamasti, jan kun imtʼasaw jilïr irpirinakar kuntï yatktan uk yatiyañasa. Jupanakajj kunatï cheqäki uk sumwa yatipjjañapa, ukarjamaw juchar purtʼasirirojj kunjamsa Jehová Diosamp sum apasiñapatakejj yanaptʼapjjaspa uk amuytʼapjjani (Sant. 5:14, 15).\n19. ¿Kuna toqetsa jutïr yatichäwin yatjjataskañäni?\n19 Davidajj akham sasaw Jehová Diosar mayisïna: “Jumasti, Dios Tata, cheqa chuymaruw muntajja” sasa (Sal. 51:6, Aymar Biblia). David reyitakejja, kunas chuymasan utji ukaw jukʼamp wakiskirïna. Cheqa cristianonakajja, taqe horasanwa ‘maynit maynikamajj cheqa arunak parltanjja’. Maysa toqetjja, Diosan servirinakapajj jan mayni jaqenakjamätasjja kunatï cheqäki uk yatichasaw uñachtʼaytanjja. Akjjar jutki uka yatichäwinwa kunjamsa uk lursna uk yatjjataskañäni.\n^ Párrafo 15 Kunsa wayn tawaqunakax yatiñ munapxi sat payïr libron 15 ukat 16 yatichäwinakap uñjjattʼäta, ukanakan pʼeqeñchäwipajj akawa: “Jan waliruw wiytapxitu, ¿kamachiristsa?”, “Jamasatwa jan walinak lurta, ¿kamachiristsa?” sasa.\n1918 maratjja patak maranakäjjewa\nKunatï cheqäki uk yatichapjjañäni\nSARNAQÄWI Jehová Diosajj jupar serviñ amtatajat wal bendisitu\nCristow Pʼeqtʼirisajja jupar confiyapjjañäni\nJakäwisan cambionak utjani ukhajj jan sinti llakisipjjañäniti\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Octubre 2018\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Octubre 2018\nYATIYAÑATAKI (CONGREGACIONAN YATJJATAÑATAKI) Octubre 2018


Brunei markanx Navidad amtañax janiw satatï ? · Global Voices Aymarata\nJaqukipäw uñt'ayata/apkatata 25 Jallu qallta phaxsi 2015 0:21 GMT\nAka blog ullart'apxañäni Malagasy, Español, Ελληνικά, Français, русский, English\nNayraqatax uka amtañax wali jaya maranakaw amtatäxi. Brunei markanx maymarax Sudeste asiático uksatx Sharia, jan ukax islámica kamichi apsuwayi Ministerio de Asuntos religiosos jupax Kamach phuqhañatakix janiw navidadax amtaskanit sasinw uñt'ayatayna.\nBrunei uksanx jilpach jakasirinakax musulmana ukhamapxiwa.Mä jisk'a markakiwa, sultán ukan poder político ukan irpxaruta jan waliwa.\nPayïr qhanancht'äwix akawa, Brunei markax janiw taqpach amtañanakar janiw siskiti. Jan musulmananakapch ukar tumpt'ir jutirinakas utjäwinakapanx Navidadx amtasipkaspawa. Akax maymaraw Ministerio de Asuntos religiosos uksat yatiyaw yatirtuq uñt'ayasiwayi:\nAka phaxsi qalltax yaqhip imanes jan ukax clérigos musulmanes jupanakax Navidad amtasax islam ukaruw aynacht'aysn sasinw wasitamp amtayapxäna:\nBrunei markan Navidad amtañax janiw sata yatiyäwix walja cibernautanakaruw aka #MyTreedom uksan arst'apxañapatak p'arxatayawayi. Kamachix k'achachat quqanakarux janiw sarakiwa, uka quqanakax janiw taqin uñkayañapakiti, jamasankakiñapawa.\nBrunei markan Sharia Kamchi utt'ayatax maymarax waljaniruw llakt'asiyawayi.\nFiscal General de Brunei, Datin Hjh Hayati, jupax phiñasiwinakarux akham sasinw saraki, kamachin askinakap yatintapxama: